Obuka stručnjaka Agencije za učešće u pilot akreditacijama doktorskih studija\nBanjaluka, 05.-07.02.2014. godine – U Agenciji za razvoj visokog obrazovanja i osiguranje kvaliteta organizovana je obuka stručnjaka sa Liste Agencije i državnih službenika za učešće u pilot akreditacijama doktorskih studija. Obuka i pilot akreditacije dio su aktivnosti Tempus projekta „Uvođenje osiguranja kvaliteta u doktorskim studijima“. Koordinator Projekta je Medicinski fakultet Univerziteta u Hajdelbergu, a bh partneri su WUS Austrija, predstavnici osam javnih univerziteta, Mnistarstva prosvjete i kulture RS i Agencije za razvoj visokog obrazovanja i osiguranje kvaliteta.\nTokom radionice učesnici su upoznati sa sadržajem predstojećih evaluacija studijskih programa trećeg ciklusa. Eksperti iz Njemačke, Rumunije i Italije, predavači tokom radionice, istakli su važnost uvođenja kvalitetnih standarda i procedura u organizaciji i provođenju doktorskih studija u BiH u skladu sa Salzburškim načelima i Salzburg II preporukama.\nProjekat „Uvođenje osiguranja kvaliteta u doktorskim studijima“ je u završnoj fazi implementacije u kojoj je, između ostalog predviđena pilot akreditacija osam studijskih programa na trećem ciklusu, po jednog sa svakog od osam javnih univerziteta u BiH. Tokom projekta razvijeni su "Kriteriji i indikatori za interno i eksterno osiguranje kvaliteta na doktorskom studiju", a prema kojima će se vršiti predstojeće evaluacije u čijim panelima će biti stručnjaci, predstavnici akademske zajednice u BiH, sa Liste stručnjaka Agencije, međunarodni stručnjaci i studenti.\nKako je jedna od nadležnosti Agencije i donošenje kriterija za akreditaciju studijskih programa na III ciklusu, projektni dokument "Kriteriji i indikatori za interno i eksterno osiguranje kvaliteta na doktorskom studiju", te iskustva stečena tokom njihove primjene u praksi u pilot akreditacijama biće kvalitetna osnova za Agenciju za izradu navedenih kriterija u narednom periodu.


Sportska hala Breza - Sportska hala Breza Sportska hala Breza\nZahvaljujući pre svih pokojnom Predsedniku opštine Dražimiru Marušiću, izgrađena je prelepa sportska hala u Gornjem Milanovcu. On je svojom odlučnošću i upornošću najviše doprineo da sportisti i svi građani opštine Gornji Milanovac imaju reprezentativni objekat kojim se mogu ponositi i na kome se mogu održavati takmičenja najvišeg nivoa u rukometu, košarci, odbojci i futsalu ali i druge vrste sportskih i kulturno-umetničkih sadržaja.\nHala je u potpunosti izgrađena izdvajanjem sredstava građana Opštine Gornji Milanovac samodoprinosom i budžetskim sredstvima lokalne samouprave bez učešća republičkih sredstava i jedna je od retkih sportskih objekata koji ima upotrebnu dozvolu.\nHala je započeta kao zajednički projekat Opštine Gornji Milanovac i slovenačke firme MANFREDA. Izvođač radova u početku je bila firma SVIN iz Gornjeg Milanovca i zatim KVADER iz Arilja sa podizvođačima. Veliki doprinos izgradnji hale dali su Radojica Savić, sekretar MZ Gornji Milanovac, Milovan Marušić i Draško Jasnić ali i brojni graditelji, nadzorni organi, Javna preduzeća i privatne firme iz Srbije i inostranstva.\nPovršina hale je oko 3500m2 od čega je 1100m2 površina igrališta prekrivenog visokokvalitetnim parketom norveško-nemačke firme BOEN koji zadovoljava standard EN (DIN) 18032.2 kao i najstrožije ekološke standarde za sportske podove.\nZbog promene pravila košarkaške igre bili smo prinudjeni da nakon nepune dve godine korišćenja hale izbrišemo deo linija, obeležimo nove i ponovo lakiramo površinu parketa najkvalitetnijim lakom za sportske terene švedske firme BONA. Lak takođe zadovoljava pomenuti standard ali i standard FIBA.\nHala je kompletno opremljena sportskom opremom italijanske firme SPORT-SYSTEM i zadovoljava kriterijume za održavanje najkvalitetnijih sportskih događaja. U hali ima 1500 sedećih mesta a u zavisnosti od vrste dogadjaja kapacitet se može i znatno povećati. Imamo četiri vrlo moderne i funkcionalne svlačionice sa kupatilima i sanitarnim čvorovima za igrače i jednu za sudije kao i spravarnicu u koju smeštamo opremu i rekvizite koji trenutno nisu potrebni u hali.\nHala je potpuno klimatizovana sa efikasnim grejanjem na zemni gas i hlađenjem uz pomoć čilera na električnu struju. Radove na grejanju i hlađenju izvela je firma ALFAKO iz Čačka.\nSemafor zadovoljava i najzahtevnije kriterijume sportskih saveza a razglas je odličnog kvaliteta. Osvetljenje u hali je preko 1200 luxa i potpuno zadovoljava potrebe najzahtevnijih tv prenosa.Objekat je pokriven video nadzorom sa 16 kamera 24 časa dnevno.\nNa žalost hala nije u potpunosti završena. Potrebno je završiti aneks sportske hale od 740m2 u kome treba da se smesti mala, višenamenska sala, moderna teretana i sport kafe sa pratećim sadržajima. Time bi se kompletirala ponuda i omogućilo svim korisnicima da zadovolje svoje potrebe za poboljšanjem psihofizičkih sposobnosti i postizanjem vrhunskih sportskih rezultata.\nOtvorili smo knjigu utisaka koja je uvek na raspolaganju svim korisnicima. Do sada su u njoj samo pohvale za lepotu hale, vrhunske uslove, utisak, funkcionalnost, čistoću, srdačnost osoblja, gostoprimstvo, organizaciju...\nPozivamo sve ljude dobre volje da nas posete i da koriste naše usluge. Dobro nam došli!\nRešenje o dodeli imena sportskoj hali Breza\nRešenje o određivanju amblema sportske hale Breza\nGovor predsednika opštine povodom otvaranja sportske hale Breza


Očekuje se puno preispitivanje politike SAD prema Severnoj Koreji\nArhiva - Američki i vojnici Južne koreje poziraju na plutajućem mostu preko reke Hangan tokom zajedničke vojne vežbe protiv mogućeg napada iz Severne Koreje, u Jeonceonu, Južna Koreja, 10. decembra 2015. (AP Photo/Ahn Young-joon)\nTrampova Bela kuća naredila je preispitivanje američke politike prema Severnoj Koreji, u potrazi za svim opcijama koje Vašington ima za budući odnos prema Pjongjangu i režimu Kim Džong Una, rekli su za Glas Amerike (VOA) dobro obavešeni diplomatski izvori.\nDržavni sekretar Reks Tilerson govorio je o pretnji koju predstavlja Severna Koreja dok je nedavno, u utorak, razgovarao sa kineskim državnim savetnikom Jangom Điećiem.\nTilerson nije želeo da odgovori na pitanje VOA o tome dokle se stiglno u preispitivanju politike u sredu, tokom njegovog sastanka sa ministarkom inostranih poslova Australije Džuli Bišop.\nSeverna Koreja, naoružana nuklearnim oružjem, predstavlja administraciji Donalda Trampa jednu od najhitnijih i potencijalno eksplozivnih problema, slažu se mnogi eksperti.\n"Kao što je novi predsednik čuo direktno od (bivšeg) predsednika (Baraka) Obame i u izveštajima obaveštajnih službi, Severna Koreja ima nuklearno oružje i raketne sisteme za njihovo isporučivanje, koji već prete Južnoj Koreji i Japanu, kao i američkim bazama u tim zemljama i u zapadnom Pacifiku", rekao je Evans Rever, spoljni viši saradnik u Centru za političke studije Istočne Azije u Vašingtonu.\nMogu se čuti tvrdnje da je vreme da Vašington preduzme drugačiji pristup u svom bavljenju Pjongjangom, kao što je direktano bavljenje njegovim povučenim i nepredvidivim režimom. Drugi, pak, pozivaju na čvršći stav protiv vojnim gestovima Pjongjanga, kao što su lansiranja balističkih raketa ovog meseca, koje je tempirano za trenutak posete japanskog premijera Šinzoa Abea Vašingtonu i razgovora sa Donaldom Trampom.\nProbno lansiranje Pukguksong-2 rakete vidi se na ovoj fotografiji bez datuma koju je objavila severnokorejska Centralna novinska agencja KCNA u Pjongjangu, 13. febraura 2017.\n"Trampova administracija treba da navede Severnokorejce da odrede kako dve strane mogu da izbegnu moguću konfrontaciju koja nije ni u čijem interesu", rekao je u sredu za VOA Donald Zagoria, ekspert za Aziju i Pacifik.\nPoziv na šire kontakte\nZagoria, iz Nacionalnog komiteta za američku spoljnu politiku (NCAFP), je poznat među onima koji smatraju da su širi kontakti sa Severnom Korejom najbolji način da se prevaziđu razlike.\nOn je potpredsednik i direktor foruma o azijsko-pacifičkoj bezbednosti na NCAFP, koja se nalazi u Njujorku. Osnovana pre više od 40 godina, ova neprofitna politička organizacija radi na rešavanju konflikata koji prete interesima SAD.\n"Nova administracija treba da postavi sprecijalnog predstavnika koji bi imao ovlašćenje da se bavi ovom temom i da koordinira politike unutar birokratije", kaže Zagoria.\nNCAFP pokušava da organizuje razgovore između predstavnika Severne Koreje i bivših američkih zvaničnika u nadi da bi takvi razgovori, takozvana diplomatija "staza 1,5", mogli da doprinesu rešavanju problema kojima vlade ne žele ili nisu u mogućnosti da zvanično posvete.\nBez detalja o pripremi\nZagoria, koji je bio konsultant Saveta za nacionalnu bezbednosti i Stejt dipartmenta pod predsednikom Džimijem Karterom, odbio je da da komentar o detaljima priprema takvih razgovora.\nJedan potencijalni kamen spoticanja, ipak, se već pojavljuje. Stejt dipartment jiš uvek nije odobrila vize sa zvaničnike Severne Koreje koji bi prisustvovali takvim razgovorima.\nPortparol Biroa Stejt dipartmenta za Istočnu Aziju i Pacifik, Ana Riči Alen, rekla je za VOA: "Individualna podobnost za specifične kategorije viza bazirano je na brojnim faktorima, uključujući aktivnosti koje osoba namerava da preduzme u Sjedinjenim Državama."\nArhiva - Američki i južnokorejski vojnik zauzimaju pozicije tokom vojne vežbe Južne Koreje i Sjedinjenih Država u Poćenu, severno od Seula, Južna koreja, 25. marta 2015.\nNasuprot gledištima Zagorie i drugih koji se pod Trampom nadaju većem angažmanju po pitanju Severne Koreje, drugi eksperti poručuju da Vašington "mora da primeni trenutan pritisak bez presedana" na režim u Severnoj Koreji kako bi primorala Pjongjang da promeni svoje provokativno ponašanje.\nSjedinjene Države bi trebalo da povećaju "proširena zastrašivanja i pretnje kako bi fizički demonstrirala odlučnost SAD njihovoj punoj posvećenosti", kaže Rever tokom nedavne diskusije koju je organzovao NCAFP.\nPojačane vojne vežbe\nRever je dodala da bi Sjedinjene Države mogle da "prošire obim i povećaju frekvenciju vojnih vežbi koje bi obuhvatile i učešće drugih članica komande Ujedinjenih nacija", uključujući Veliku Britaniju i Australiju.\nUlikoko se planirana "Staza 1,5" ostvari, to bi mogao da bude prvi takav sastanak u nizu godina.\n"Sadraj će odrediti važnost", kaže Boni Glejšer, iz Centra za strategijske i međunarodne studije.\n"To bi moglo da otvori šansu da se čuje da li Severna Koreja ima išta novo da saopšti", kaže Glejšer, "drugačije od poznatih zahteva da Vašington mora priznati Pjongjang kao zemlju sa nuklearnim oružjem".\nDrugi faktor bi se mogao pojaviti u diplomatiji SAD i očekivanom preispitivanju politike Trampove administracije prema Severnoj Koreji u narednim nedeljaka, kaže bivši savetnik predsednika Deni Vajlder, koji je radio za bivšeg predsednika Džordža V. Buša, a sada je stariji saradnik Kinesko-američke inicijative na Džordžtaun univerzitetu.\n"Preispitivanje politike ne može da bude kompletirano brzo", kaže Vajlder, " s obzirom na nagle promene vođstva u Nacionalnom bezbednosnom savetu (nakon odlaska Majkla Flina) i nepostojanja novog, političkog nameštenika srednjeg nivoa za istočnoazijske i pacifilke odnose u sekretarijatima za odbranu i spoljne poslove".


Zašto je Tramp hitno zatražio pomoć od Putina - Sputnjik Srbija\n16:03 15.12.2017 Preuzmite kraći link\nAnalitičari takođe smatraju da taj telefonski razgovor, koji su se dogodio na inicijativu američke strane, pokazuje da su u Beloj kući i Stejt departmentu svesni da se situacija oko Severne Koreje ne može rešiti bez aktivnog učešća Rusije i njene pomoći.\nDmitrij Žuravljov, direktor Instituta za regionalne probleme, smatra da je Trampov poziv zapravo „poziv za pomoć“ Putinu, s obzirom da je Amerika ušla u ćorsokak kad je reč o Severnoj Koreji.\n„To je tradicija u odnosima Rusije i SAD: oni uvek prate šta govore lideri zemalja i podrazumeva se da su Amerikanci pratili Putinovu konferenciju za štampu. Teško da je Tramp sedeo pored televizora i gledao, ali njegovi saradnici iz Bele kuće ili Stejt departmenta sve to prate. A Putin je poručio — jeste li vi ljudi normalni? Vi nas stavljate u isti koš sa Severnom Korejom, a potom tražite da rešavamo severnokorejski problem. Vidimo, čuli su nas. Radi se o tome da su SAD pokušavale da tradicionalnim metodama, u stilu iz pedesetih godina prošlog veka, zaplaše Severnu Koreju, a onda su ušli u ćorsokak. Činjenica je da se Pjongjang ne može zastrašiti, njihov mentalitet je drugačiji. I, Amerikanci se sada nadaju da ćemo ih mi izvući iz ćorsokaka, kao što smo ih izvodili iz iranskog ćorsokaka vezanog sa njihovim nuklearnim programom. I upravo je sada taj trenutak: u SAD su shvatili da Rusija neće delovati samo radi njihovih interesa i da će Moskva sprovoditi balansiranu spoljnu politiku. SAD su rešile da se aktiviraju i poziv Trampa je prvi korak ka tome“, kaže Dmitrij Žuravljov, direktor Instituta za regionalne probleme.\n„Posebnu pažnju bih skrenuo na ton kojim je Putin govorio o Trampu. Nije bilo nikakvih prigovora, niti napada. Putin je istakao Trampova dostignuća i, što je veoma važno, istakao je uspehe u američkoj ekonomiji, koji su se dogodili velikim delom zahvaljujući Trampovoj administraciji. Putin je dao do znanja da je spreman za izgradnju dijaloga, a može se reći i da je pružio Trampu maslinovu granu, koja je simbol mira“, smatra politikolog Jurij Svetov.\nS druge strane, zvanična Moskva shvata da na predsednika SAD veliki uticaj ima američki establišment. O tome je, između ostalog, i tokom konferencije za štampu govorio ruski predsednik, koji je rekao da Tramp nije u mogućnosti da realizuje svoja predizborna obećanja jer ga ograničavaju u nameri da poboljša odnose sa Rusijom.\nPutin je, govoreći o navodnoj vezi Trampove kampanje sa Kremljom, rekao da su nju izmislili Trampovi protivnici, a da ti ljudi nisu svesni da podrivaju sopstvenu državu i pokazuju nepoštovanje prema onim Amerikancima koji su glasali za Trampa.\n„Mi jako dobro razumemo da se Tramp nalazi između čekića i nakovnja. Na njega ozbiljne pritiske vrše kongresmeni, među kojima i dalje ima mnogo skeptika koji ne žele da se normalizuju odnosi sa Rusijom. Određeni napredak u odnosima Moskve i Vašingtona je napravljen, ali je problem što aktuelna administracija svejedno prati trend koji je postavljen još za vreme Buša Mlađeg i posebno aktivno podržan u Obamino doba“, kaže Aleksandar Gusev, direktor Instituta za strateško planiranje i prognoziranje.\nOdgovarajući na pitanje šta znače prijateljski razgovori, kada uvek posle njih slede sankcije, ekspert kaže da je to paradoksalna situacija, ali da sankcije ne moraju biti smetnja u popravljanju odnosa Rusije i SAD.\n„Ne treba živeti u iluziji da će sankcije ukinuti, ali paradoks je u tome što to neće sprečiti da se odnosi postepeno normalizuju. Za to je zainteresovan Tramp i on nije usamljen u tome. Podsetiću da je amandman Džekson–Venik, koji je ograničavao trgovinu sa Sovjetskim Savezom a zatim i Rusijom, bio na snazi 40 godina, a sve to nas nije sprečavalo da paralelno potpisujemo važne dogovore, koji se, na primer, tiču ograničenja na korišćenje različitog raketnog naoružanja“, zaključio je Gusev.\nNa pitanje novinara šta misli o rezultatima koje je Tramp postigao otkako je preuzeo funkciju predsednika SAD, Putin je odgovorio da nije na njemu da o tome sudi, ali da vidi značajna postignuća Trampove administracije.\nRuski predsednik je naglasio da Trampov rad treba da oceni američki narod i izrazio je nadu da će dve zemlje normalizovati odnose, što je u interesu oba naroda.\n„Rusija i SAD ne treba da se bacaju jedna na drugu kao zveri, već treba da nauče da izvlače pouke i idu napred“, rekao je ruski predsednik.\nOn je naveo i da su SAD najavljivale da će prestati sa vojnim vežbama blizu Severne Koreje, ali se to nije desilo i pozvao je obe strane da zaustave rast tenzija, jer bi eskalacija, kako je upozorio, mogla da dovede do katastrofe.\npoziv, Donald Tramp, Vladimir Putin


PROCENA RUSKE DUME: Kakvu opasnost predstavlja tajna američka vojska po Rusiju? | Novosti.RS\n- Privatne vojne kompanije indirektno se koriste protiv Ruske Federacije na teritoriji drugih zemalja – to je činjenica. Te kompanije bi mogle da čuvaju određene objekte, da budu instruktori nekih nelegalnih naoružanih formacija, ili da prate robu koja se isporučuje tim formacijama - zaključio je Šerin.\nRuski političar je u intervjuu za „Izvestija“ primetio da bi u isto vreme Pentagon mogao u bilo kom trenutku da izbegne diplomatsku odgovornost za akcije te formacije.\n- Uvek im je lako da kažu da ne učestvuju u tome i da deluje neka komercijalna organizacija sa kojom navodno država i Pentagon nemaju veze - objasnio je on.\n18. 05. 2021. u 12:24\nBERLIN POJAČAO KURS NA OBUZDAVANJE MOSKVE: Lavrov upozorava na "opasno razaranje odnosa"\nRanije je portal „NJuzvik“ zaključio nakon dvogodišnje istrage da je za poslednjih deset godina Pentagon stvorio ogromnu tajnu vojsku od oko 60 hiljada ljudi. Prema navodima „NJuzvika“, brojnost te vojne formacije deset puta je veći od broja podzemnih agenata CIA.\nAutori istrage smatraju da je Vašingtonu ta tajna formacija potrebna ne samo za borbu protiv terorizma, već i za povećanje konkurentnog potencijala u hibridnom ratu protiv Rusije i Kine.\nAleksandar Šerin Rusija Ruska Duma SAD Amerika američka vojska Pentagon\nOTMICA NAORUŽANE BANDE: Kidnapovano više od 80 učenika, ubijen policajac u Nigeriji\nNAORUŽANI napadači ubili su policajca i oteli najmanje 80 učenika i pet učitelja iz škole u nigerijskoj državi Kebi, saopštili su policija i očevici.\n18. 06. 2021. u 08:50\n09:47 NA SAJMU 13 HILJADA LJUDI: Za vikend revakcinacija stranih državljana AstraZenekom\n09:47 EKSPLOZIJE ODJEKUJU U LUGANSKU: Širi se požar na gasovodu - delo diverzanata ili nesreća? (VIDEO)\n09:46 KOŠARKAŠICE SPREMNE ZA GRČKU: Srbija juri drugu pobedu na EP\n09:34 KRIVOKAPIĆ NE MOŽE DA BUDE PREMIJER: Mandić poručuje - skupštinska većina ne postoji, tražimo novog premijera ili izbore\n09:29 FOTOGRAFISANA RETKA PTICA GRABLJIVICA: Beli mišar prvi put snimljen u Srbiji (FOTO)


Lavrov: Zapad pretvorio Libiju u crnu rupu – nećemo deliti breme odgovornosti za ono što smo osudili\nPrema njegovim rečima, tema ilegalnih migranata nastala je nakon što je NATO bombardovao Libiju i uništio libijsku državnost.S tim u vezi, Lavrov je rekao da su postupci Zapada pretvorili Libiju „koja je bila jedna od najstabilnijih u najprosperitetnijih u socijalnom planu, u crnu rupu“.„Stoga Zapad mora da shvati da će, verovatno, ljudi bežati iz mesta koje je on hteo da usreći svojom demokratskom misijom ako nastavi sa avanturama poput iračke i libijske, sa aktivnostima koje nakon 20 godina prisustva NATO-a u Avganistanu nisu donele ništa dobro, niti smirile tu situaciju“, objasnio je.O novoj avganistanskoj vladiGovoreći o situaciji u Avganistanu, ministar je rekao da je prošlo malo vremena da se izvede zaključak o novoj avganistanskoj vladi.Diplomata je istakao Moskva ne nameće nikakve uslove pokretu „Taliban“ (teroristička organizacija zabranjena u Rusiji), da pozdravlja obećanja koja je pokret dao, kao i da prati njihovu realizaciju.Zašto je Rusija u kontaktu sa talibanimaS tim u vezi, objasnio je da Rusija održava kontakte sa talibanima o pitanjima koje se pre svega tiču eliminisanja bilo kakvih rizika po zemlje Centralne Azije.O mogućnosti priznanja talibanaIstovremeno, Lavrov je ponovio da niko ne žuri sa zvaničnim priznanjem talibana.„Nijedna zemlja za sada nije priznala talibane. Svi govore da treba održavati kontakte sa njima kada je reč o aktuelnim pitanjima, pre svega, bezbednosnim, pitanjima poštovanja ljudskih prava, obezbeđivanja normalnog funkcionisanja diplomatskih predstavništava. Ali još uvek niko ne žuri sa zvaničnim priznanjem“, rekao je šef ruske diplomatije novinarima.Podsetimo, početkom avgusta, kada su američke snage počele povlačenje iz Avganistana, talibani su pojačali su ofanzivu protiv vladinih snaga.Militanti su 15. avgusta ušli u glavni grad i preuzeli kontrolu nad predsedničkom palatom, a 16. avgusta su objavili da je rat u Avganistanu završen i da će državno uređenje biti određeno u bliskoj budućnosti. U noći 31. avgusta američka vojska napustila je aerodrom u Kabulu, čime je prekinuto skoro 20-godišnje američko vojno prisustvo u Avganistanu.Talibani su 6. septembra objavili da je i Pandžšir, poslednja od 34 avganistanske provincije, prešao pod njihovu kontrolu. Sledećeg dana objavljen je sastav privremene vlade Avganistana: na njenom čelu će biti Muhamed Hasan Ahund, koji je tokom prve vladavine Talibana bio ministar spoljnih poslova i nalazi se pod sankcijama UN.\nPravilna ocena. Zapad je uništio jednu ekonomski naprednu državu Libiju u koju su išli na rad i Evropljani. Onda su krenule izbeglice za Evropu kako iz upropaštene Libije tako i iz drug država preko Libije i gde god stignu. Politika RU je glupa politika i na štetu je njenih naroda što će se u budućnosti osetiti.\nsvet, rusija, avganistan, sergej lavrov, libija, zapad, rusija – politika, svet – politika\n10:33 15.09.2021 (Osveženo: 10:39 15.09.2021)\nMoskva osuđuje postupke zapadnih zemalja u Libiji i ne namerava da deli sa njima odgovornost za nastale migrantske krize, izjavio je šef ruske diplomatije Sergej Lavrov nakon zajedničkog sastanka ministara spoljnih poslova, ministara odbrane i sekretara Saveta bezbednosti Organizacije Ugovora o kolektivnoj bezbednosti (ODKB).\nPrema njegovim rečima, tema ilegalnih migranata nastala je nakon što je NATO bombardovao Libiju i uništio libijsku državnost.\n„Ilegalni migranti su krenuli na sever kroz bombardovanu Libiju i kada je Evropska unija shvatila da je taj teret pretežak za nju, počela je da poziva sve ostale da podele breme odgovornosti za sudbinu tih migranata. Ne nameravamo da delimo breme odgovornosti za ono što nismo podržali, već osudili“, istakao je ruski ministar spoljnih poslova.\nS tim u vezi, Lavrov je rekao da su postupci Zapada pretvorili Libiju „koja je bila jedna od najstabilnijih u najprosperitetnijih u socijalnom planu, u crnu rupu“.\n„Stoga Zapad mora da shvati da će, verovatno, ljudi bežati iz mesta koje je on hteo da usreći svojom demokratskom misijom ako nastavi sa avanturama poput iračke i libijske, sa aktivnostima koje nakon 20 godina prisustva NATO-a u Avganistanu nisu donele ništa dobro, niti smirile tu situaciju“, objasnio je.\nO novoj avganistanskoj vladi\nGovoreći o situaciji u Avganistanu, ministar je rekao da je prošlo malo vremena da se izvede zaključak o novoj avganistanskoj vladi.\nDiplomata je istakao Moskva ne nameće nikakve uslove pokretu „Taliban“ (teroristička organizacija zabranjena u Rusiji), da pozdravlja obećanja koja je pokret dao, kao i da prati njihovu realizaciju.\nZašto je Rusija u kontaktu sa talibanima\nS tim u vezi, objasnio je da Rusija održava kontakte sa talibanima o pitanjima koje se pre svega tiču eliminisanja bilo kakvih rizika po zemlje Centralne Azije.\n„Naravno, za sada je prošlo premalo vremena za donošenje konačnih zaključaka. Ali u ovoj fazi, ponavljam, održavamo kontakte sa njima o aktuelnim pitanjima, prvenstveno onim koji se tiču uklanjanja bilo kakvih rizika po naše susede iz Srednje Azije“, dodao je.\nO mogućnosti priznanja talibana\nIstovremeno, Lavrov je ponovio da niko ne žuri sa zvaničnim priznanjem talibana.\n„Nijedna zemlja za sada nije priznala talibane. Svi govore da treba održavati kontakte sa njima kada je reč o aktuelnim pitanjima, pre svega, bezbednosnim, pitanjima poštovanja ljudskih prava, obezbeđivanja normalnog funkcionisanja diplomatskih predstavništava. Ali još uvek niko ne žuri sa zvaničnim priznanjem“, rekao je šef ruske diplomatije novinarima.\nMilitanti su 15. avgusta ušli u glavni grad i preuzeli kontrolu nad predsedničkom palatom, a 16. avgusta su objavili da je rat u Avganistanu završen i da će državno uređenje biti određeno u bliskoj budućnosti. U noći 31. avgusta američka vojska napustila je aerodrom u Kabulu, čime je prekinuto skoro 20-godišnje američko vojno prisustvo u Avganistanu.\nRusija: Jugoslavija, Libija i Avganistan - logičan ishod američke politike\n17 Avgust, 07:54\n15 Septembar, 11:49


Napreduju radovi na otkrivanju ornamenata nekadašnjeg Templa u sarajevskom BKC-u - Klix.ba\nStari sjaj Napreduju radovi na otkrivanju ornamenata nekadašnjeg Templa u sarajevskom BKC-u\nBosanski kulturni centar Edin Kukavica\nU Bosanskom kulturnom centru u Sarajevu ovih dana se mogu čuti zvuci kiparskih čekića i brojnih mašina za obradu kamena, jer uveliko napreduju radovi na otkrivanju ornamenata koji su u prošlosti krasili jevreski Templ.\nU proteklom periodu postavljeni su portali na ulazu u ovaj objekt, zatim je urađena rekonstrukcija bine, sanirani su oštećeni i popucali dijelovi cijevi od grijanja u podrumu, renovirana je mala sala, izbrušen je i lakiran parket, ugrađena je velika kapija na samom ulazu u BKC te su ugrađena staklena klizna vrata na ulazu u galerijski prostor.\nOsim ovih radnji na renoviranju, direktor BKC-a Edin Urjan Kukavica ranije je za portal Klix.ba izjavio kako su počele i radnje na procesu restauracije objekta. Tačnije, on je kazao kako su počeli otkrivanje arhitektonskih ukrasa koji su u prošlosti krasili Templ, jevrejski hram koji se nalazio na mjestu današnjeg BKC-a.\nNaime, 1930. godine, prema projektu Rudolfa Lubinskog, završena je gradnja jevrejskog hrama Templa koji je bio karakterističan po, u tom periodu u Evropi trećoj po veličini, bakarnoj kupoli.\nMeđutim, 1948. godine Jevrejska zajednica Sarajevu poklanja Templ za potrebe kulturnih dešavanja i manifestacija, nakon čega djelomično bivaju prekrivena sakralna obilježja.\nDirektor Kukavica odlučio je da nakon nešto više od pola stoljeća ponovo otkrije stare ukrase i radovi na realizaciji ovog projekta već neko vrijeme traju. Još ranije su otkriveni dijelovi zidne arhitektonske dekoracije nekadašnje fasade Templa, a uskoro bi sasvim novi izgled trebala poprimiti i velika dvorana BKC-a.


Bjeković u Pljevljima: Grad zaslužuje mnogo bolju sliku od one koja se plasira - PV Informer\nU Pljevljima je potrebno pospješiti dijalog, usmjeriti se na zajedničke interese koji će poboljašti kvalitet života građana i relaksirati atmosferu političkih dešavanja, jer grad zaslužuje mnogo bolju sliku o sebi od one koja se plasira prethodnih sedmica. To je ocijenjeno na sastancima koje je tokom posjete toj opštini Zaštitnik ljudskih prava i sloboda Crne Gore Siniša Bjeković zasebno održao sa predstavnicima lokalnog parlamenta, civilnog sektora, institucija i građanima.\nKako je saopšteno iz te institucije, ranije planirana posjeta, koja je odgođena zbog aktuelne situacije u vezi sa virusom Covid-19, realizovana je prethodna dva dana na inicijativu nevladine organizacije Građanska alijansa, a povod je bio poziv za prisustvo iftarskoj večeri organizovanoj povodom 27. noći mjeseca Ramazana.\nNa sastancima je razgovarano o ostvarivanju ljudskih prava i sloboda u Pljevljima, kao i o atmosferi u gradu nakon dešavanja od 12-16. maja.\n“U veoma konstruktivnom razgovoru sa lokalnim političarima ocijenjeno je da je neophodno pokazati demokratski kapacitet i osuditi sve što nije dobro, sa bilo koje strane da dolazi i naći zajednički interes za prevazilaženje aktuelne situacije. Saglasni poručuju su da Pljevlja zaslužuju o sebi bolju sliku i da Pljevlja jesu bolja od onog što je kao poruka široj javnosti plasirano prethodnih dana”, navode u kabinetu Zaštitnika.\nIstičući vrijednosti suživota, tolerancije, dobrih međuvjerskih i nacionalnih odnosa po kojima je grad oduvijek prepoznatljiv, takođe su ukazali na potrebu bolje međusektorske saradnje, ali i odgovornosti za realizaciju obaveza koje utiču na ekonomski, socijalni i ukupni napredak grada.\nSa predstavnicima političkih partija, koje participiraju u lokalnom parlamentu, razgovarano je o temama koje vide kao ključne za unapređenje kvaliteta života u Pljevljima, kao što su života sredina, privredna i ekonomska djelatnost.\n“Razgovor je obuhvatio i dešavanja u gradu nakon okupljanja građana prethodnih dana, intervenciju policije i povezane događaje koji su uslijedili. Odbornici su od zaštitnika željeli da čuju mišljenje, pojašnjenja i konkretne aktivnosti u vezi sa Zakonom o slobodi vjeroispovijesti, kao i primjeni mjera zbog virusa Covid-19. Oni su istakli i da su društvene mreže i portali prepoznati kao vodeći izvor raspirivanja podjela i širenja negativne energije, ukazujući na brojne lažne vijesti i tendenciozno plasirane poruke koje su uticale na formiranje mišljenja i ponašanje građana”, navode u kabinetu Zaštitnika.\nBjeković se sastao i sa organizacijama civilnog društva (članicama Nacionalna asocijacija roditelja djece i omaldine sa smetnjama u razvoju Crne Gore – NARDOS, Inkluzija, Breznica, Viva vita i Alternativa), čiji predstavnici su ukazali na pitanja iz oblasti ljudskih prava i sloboda i konkretne primjere i probleme u njihovom ostvarivanju.\n“Između ostalog, kao vodeći problemi istaknuti su zagađenje vazduha i generalno stanje životne sredine, položaj osoba sa invaliditetom, posebno djece i lica sa intelektualnim smetnjama. Razmijenjene su informacije o funkcionisanju dnevnih centara za djecu i mlade, položaju starijih, Roma, kao i porodičnom nasilju. Zaštitnik je pozvao civilni sektor da češće informiše instituciju, kako bi na bazi konkretnih i pravovremenih saznanja reagovali u domenu nadležnosti i pomogli ostvarivanje pojedinačnih i kolektivnih prava”, dodaju u toj instituciji.\nSa iftarske večeri, koju je organizovala Građanska alijansa za predstavnike vjerskih zajednica i druge ugledne građane iz društvenog i političkog života, upućene su poruke tolerancije, sloge i zajedništva.\n“U prisustvu reisa Islamske zajednice u Crnoj Gori Rifata Fejzića i imama Samira Kadribašića gosti su posjetili Husein pašinu džamiju, u kojoj su tom prilikom bile izložene najznačajnije relikvije u posjedu Islamske zajednice. Tokom ovog skupa Zaštitnik je nakratko razgovarao sa predsjednikom opštine Pljevlja i lokalnim predstavnicima Srpske pravoslavne crkve o aktuelnim dešavanjima u gradu”, navode u ombudsmanovom kabinetu.\nKako ističu, tokom prvog dana posjete Pljevljima održan je sastanak u Centru bezbjednosti povodom pomenutih dešavanja u gradu i primjene policijskih ovlašćenja, uz otvoren i sadržajan razgovor sa načelnikom poicije Draganom Slavuljem o svim aspektima od interesa za postupanje u tom slučaju.\n“Zaštitnik je u vezi sa tim ranije pokrenuo postupke po službenoj dužnosti, a tokom posjete bilo je izraženo intreresovanje građana za podnošenje pritužbi, što je iskorišćeno za razgovor sa strankama i upućivanje na način obraćanja u sadašnjim okolnostima”, naglasili su u kabinetu Zaštitnika.


Koha: Lajčak i Palmer sutra u Prištini o dijalogu sa Srbijom | Radio Kosovska Mitrovica\nKoha: Lajčak i Palmer sutra u Prištini o dijalogu sa Srbijom\n30. May, 2021 12:15 |\nPrema Serveru, SAD i EU nisu bile koordinisane tokom administracije koju je vodio Donald Tramp. Server kaže da oba partnera imaju problem sa dijalogom Srbije i Kosova.\n“Pokušavaju da projektuju poruku da su EU i SAD sada na istoj strani. Naravno, Amerikanci i Evropljani nikada nisu priznali da su bili na različitim stranama, ali jesu tokom Trampove administracije. Sjedinjene Američke Države nisu uradile mnogo od onoga što znam, ali se sigurno trude da projektuju sliku da podržavaju Evropsku uniju. Ali problem koji EU i SAD zaista imaju je taj što Beograd nije spreman da nastavi sa priznavanjem Kosova. Ovo će ograničiti spremnost Prištine da pozitivno odgovori Srbiji na važna pitanja“, rekao je Serveri, dodajući da je uprkos tome u pitanjima kao što su „nestala lica i finansijska potraživanja, moguć napredak“.\nDopisnik Kohe iz Brisela Augustin Paljokaj kaže da je EU potrebna američka uloga kako bi se povećalo poverenje kosovske strane u ovaj proces.\n“Iako u EU kažu da imaju isti cilj kao i SAD, jedina razlika je u tome što Evropska unija ne može da tvrdi da je cilj dijaloga uzajamno priznavanje sve dok Amerikanci to kažu. Kao što je poznato, EU ne može imati jasan stav o statusu Kosova dok pet država članica ne prizna nezavisnost Kosova“, izjavio je Paljokaj.\nIz Evropske unije potvrđujući saradnju sa Sjedinjenim Američkim Državama u vezi sa dijalogom između Kosova i Srbije, i kažu da jedva čekaju sledeći sastanak.\n“Dijalog Beograd-Priština je proces koji vodi EU, a koji je povezan sa putem Srbije i Kosova u EU. Generalna skupština UN zadužila je EU da olakša dijalog o približavanju Kosova i Srbije Evropskoj uniji. Naši međunarodni partneri, uključujući SAD, to poštuju. EU i njene države članice sa nestrpljenjem očekuju sledeći sastanak u okviru dijaloga na visokom nivou u junu“, rekao je portparol šefa spoljne politike Evropske unije Peter Stano.\nPalmer i Lajčak će se takođe sastati sa liderima opozicionih partija. Najavljeno je da će u utorak predstavnici SAD i EU održati zajedničku konferenciju za štampu.\nIzvor : Koha, Kosovo Online


Случај бившег министра Првослава Давинића | Porota\n8. marta 2016. 20:37\nPrvoslav Davinić, ministar odbrane nekadašnje Državne zajednice Srbije i Crne Gore, 3. marta ove godine je odlukom Višeg suda u Beogradu oslobođen optužbi za „zloupotrebu službenog položaja 2005. godine“, po obe tačke optužnice, prve – u vezi postupka prodaje dela viška pušaka Vojske SCG crnogorskom preduzeću „Jugoimport-Mont“ po ceni za 28 odsto nižoj od najboljeg ponuđača, i druge-u vezi dodele stana generalu Ljubiši Jokiću.\nRačunajući period istrage, pokrenute septembra 2010, ovaj proces je do presuđenja trajao oko pet i po godina.\nOd ukupno šest odvojenih sudskih postupaka koji su vezano za različite događaje, inicirani protiv Davinića od druge polovine 2005. godine, ovo je peti okončani! U ovom trenutku nije presuđen jedino sudski proces po optužnici u slučaju „satelit“ koji se vodi pred Prvim osnovnim sudom u Beogradu. Ako se broji i odbačena krivične prijava , dosad je pet procesa okončano u Davinićevu korist. Izrečene su četiri oslobađajuće presude („prodaja pušaka Jugoimprot- Montu“ „panciri“, „dodela stanova osmorici Kobri“, „dodela stana viceadmiralu Mihajlu Žarkoviću). U postupku „slučaj barkasa“ ( zbog poklanjanja broda barkasa Centru za deminiranje u Bijeloj) Davinić je uslovno osuđen odlukom Apelacionog suda u Beogradu, posle dve prvostepene oslobađajuće presude. U tom slučaju traje postupak po ustavnoj žalbi.\nPredstoji i suđenje pred Apelacionim sudom u drugom stepenu po najnovijoj oslobađajućoj presudi u predmetu „Jugoimport Mont”. U istom procesu je zbog nedokazanosti optužbi, oslobađajuća presuda izrečena i penzionisanom generalu Milunu Kokanoviću, nekadašnjem načelniku Uprave za materijalne resurse, koji je bio obuhvaćen samo drugom tačkom optužnice u vezi postupka rešavanja stambenog pitanja generala Jokića. Na poslednjem ročištu koje je održano 3. marta 2016. u Višem sudu u Beogradu iznete su završne reči odbrane i optužbe, a Davinić i Kokanović su i tada, odbacujući optužbe i krivicu, istakli da je proces „ politički iniciran od strane pojedinaca iz nekadašnje izvršne vlasti Srbije u periodu prošle decenije“.\nOdbrana je u završnim rečima, tražeći oslobađajuću presudu, u potpunosti osporila navode i argumentaciju Tužilaštva , tvrdila da „nisu dokazane optužbe“, a nasuprot tome, da je „odbrana dokazala da nema krivičnog dela“.\n-Vrhovni savet odbrane doneo je odluku da se oružje proda Jugoimport –Montu, navodeći da se takva odluka donosi iz političkih razloga. Ministarstvo odbrane je po pitanju cena tražilo dva puta razjašnjenje i nakon toga je usledio nalog da se odluka VSO sprovode-tvrdio je Prvoslav Davinić u iskazu na glavnom pretresu.\nZastupnik optužnice se u završnoj reči izjasio da Tužilaštvo „ostaje pri pravnim kvalifikacijama optužnog akta , smatrajući da su za sve pružili dokaze“, i predložio je osuđujuću presudu .Optužnica Višeg tužilaštva u Beogradu tereti(la) je Davinića za „kršenje procedure prilikom prodaje dela viška pušaka Vojske SCG preduzeću Jugoimport-Mont iz Podgorice“, kako je navedeno, „po ceni nižoj za 28 odsto u odnosu na ponudu firme Mag-etrol iz Beograda , koja se povukla iz postupka“. Optužnicom se pripisivalo Daviniću da je 2005. godine u postupku prodaje viška naoružanja Vojske SCG, „podneo predlog Vrhovnom savetu odbrane da se odobri prodaja naoružanja preduzeću “Jugoimport-Mont” koje je ponudilo 28 odsto nižu cenu u odnosu na najbolju ponudu drugog interesenta“.Tužilaštvo je iznelo sumnje da je tom prodajom „pribavljena korist Republici Crnoj Gori u iznosu od 1.528. 477 američkih dolara, a da je Republici Srbiji pričinjena šteta.\nU vezi s rešavanja stambenog pitanja generala Ljubiše Jokića, optužnicom se tvrdi(lo) da je „prekršena procedura i Pravilnik o načinu, kriterijumima i merilima za davanje stanova u zakup i dodeljivanje stambenih zajmova za rešavanje stambenih pitanja zaposlenih u Vojsci i Ministarstvu odbrane SCG, jer su posredstvom preduzeća ‘Jugoimport-mont’ kupljena dva stana: dvoiposoban u Beogradu po ceni od 192 000 evra i u Podgorici dvosoban stan plaćen oko 70 000 evra, čime je u istom iznosu nanesena šteta Ministarstvu odbrane“.\n-Tužilaštvo smatra da su izvedeni dokazi da je postupak prodaje viška pušaka sproveden uz kršenje procedure, da je kršenjem zakona i procedure prvo odobrena prodaja preduzeću “Jugoimport Mont“ po cenama nižim 28 odsto od ponude firme „Mag etrol“, a nakon toga tako što je iznos od 1 528 000 dolara uplaćen u trezor Crne Gore. Tužilaštvo smatra da su prekršene sve procedure i prilikom dodeljivanja stana generalu Jokiću –naveo je u završnoj reču posupajući zamenik tužioca.\nU vezi druge tačke, koja se odnosi na stambeno pitanje generala Jokića, branioci su jedinstveno isticali da su tokom glavnog pretresa izvedeni dokazi za tvrdnje odbrane da je „Vlada Crne Gore iz svojih sredstava kupila dva stana za potrebe generala Jokića, jedan u Podgorici, a drugi u Beogradu, a zbirno u okviru kvadrature koja mu je pripadala, i da to nema veze ni sa Ministarstvom odbrane SCG ni sa budžetom Srbije“.\nAdvokat Dragan Pašić, branilac bivšeg ministra, analizirao je u završnoj reči sve izvedene dokaze kako iskaze svedoka ,tako i dokumente i druge spise predmeta o različitim činjenicama u vezi obuhvaćenih događaja , te naglasio da je Davinić u svemu zakonito postupao.\nPašić je u vezi tačke kojom je obuhvaćen postupak prodaje viška pušaka Vojske SCG, citirao izjave svedoka i materijalne dokaze iz kojih , kako je naveo,“proizlazi da je Vrhovni savet odbrane SCG, odlučio da se, posle odustanka prvog ponuđača beogradske firme ‘Mag etrol’, ide na postizanje ugovora sa crnogorskom državnom firmom Jugoimport –Mont“.\n-Tužilac nema ovlašćenja da ceni koji su to opravdani razlozi i stvarni interesi zemlje. Tužilac se postavio kao supervizor jedne od najviših političkih odluka u našoj zemlji i kao supervizor tadašnjeg ministra odbrane SCG.Ti interesi mogu da se opišu: u magacinima Vojske SCG nalazila se ogromna količina viška oružja koje je propadalo i za koje je bilo teško naći kupca i konkretni komisioni posao bio je tada najbolji, a reč je o ugovoru između Ministarstva odbrane i preduzeća Jugoimport –Mont, koje je državno preduzeće Crne Gore kao što je u Srbiji Jugoimprot SDPR državno preduzeće. Dobijeni novac bio je namenjen za oporavak namenske proizvodnje Crne Gore. Ovim kriterijumima se Vrhovni savet odbrane rukovodio kad je odlučio da se posao dodeli „Jugoimport Montu“. Vrhovni savet odbrane je bio saglasan s prodajom i dao preporuku MO da se nastavi s prodajom viška naoružanja. Odluka Vrhovnog saveta odbrane doneta je iz političkih razloga koji nisu prelazili zakonske okvire. Inicijativa za ovaj pravni posao potekla je od člana VSO Filipa Vujanovića -kazao je Dragan Pašić, predočavajući uz svaki svoj navod, zaključak i ocenu, dokaze i činjenice iz kojih proizlaze.\nUz svoj pravni stav da iz izvedenih dokaza proizlazi da je „najbolji ponuđač ‘Mag etrol’ iz Beograda odustao od ugovora“, advokat Pašić je dodao da je to preduzeće „samim tim odustalo i od uslova datih u ponudi i samo se eliminisalo iz utakmice“.\n-Tužilaštvo apstrahuje tadašnje institucije Državne zajednice SCG . Davinić je morao da vodi računa i o Crnoj Gori jer je Ministarstvo odbrane bilo nadležno za obe republike članice Državne zajednice-naveo je Pašić.\nU završnoj reči Pašić je podvukao da je svedokinja Erna Brkić, bivši referent u Upravi za nabavke MO, na glavnom pretesu izjavila da je „Vrhovni savet odbrane doneo odluku da se, posle odustanka prvog punuđača, ide na postizanje ugovora sa firmom Jugomport –Mont“.\nZavršna reč generala Kokanovića\nPenzionisani general Milun Kokanović je u završnoj reči ( 3. marta 2016.) istakao da smatra da je proces protiv njega i Davinića „politički“.\n-Iza cele priče oko našeg procesa su pojedinci iz ondašnje izvršne vlasti Srbije koji su naneli veliku štetu ovom narodu. Ovo je njihova osveta jer smo stali na put i nismo se složili sa njihovom namerom za rasprodaju vojne imovine koju su želeli da sprovedu protiv interesa vojske. Reč je o bivšem ministru finansija Mlađanu Dinkiću , njegovom partijskom kolegi Miroljubu Labusu i pojedincima iz VBA koji su ih slepo slušali-kazao je Milun Kokanović.\nZavršna reč Prvoslava Davinića\n-Smatram da ovde nema krivičnog dela i da smo za to dali dokaze-kazao je Davinić i dodao da smatra da su iza procesa „politički“ motivi, ne navodeći s tim u vezi ništa preciznije. I sada , kao i pre deset godina, smatram – kazao je Davinić- da je dobro da se proda višak vojnog naoružanja, kako zbog problema vezanih za adekvatno skladištenje i čuvanje, tako i zbog koristi koju prodajom tih viškova ostvaruje Vojska. Bivši ministar se u završnoj reči osvrnuo na činjenicu da je protiv njega u poslednjih jedanaest godina pokrenuto više procesa i s tim u vezi je izneo oštre kritike na postupanje tužioca Zorana Đošića.\nU vezi rešavanja stambenog pitanja generala Ljubiše Jokića, advokat Pašić je naglasio da „iz izvedenih dokaza proizlazi da je reč o vrsti postupka na koji se ne može primeniti Pravilnik o kriterijumima i merilima za davanje stanova u zakup i dodelu stambenih zajmova“. Pašić je citirao iskaze svedoka Dušana Orlića, nekadašnjeg načelnika Uprave za budžet i finansije i Slobodana Živića, bivšeg načelnika Uprave za infrastrukturu Ministarstva odbrane SCG.\n– Uprava za infrastrukturu Ministarstva odbrane SCG, koja je bila nadležna za nabavljanje stambenih i drugih vojnih objekata, nije potrošila nijedan deo sredstava za nabavku stana generalu Ljubiši Jokiću,a po raspoloživim informacijama, to pitanje je rešavala Vlada Crne Gore. Posle najave crnogorskih predstavnika da će nabavku stana Jokiću rešiti Vlada Crne Gore, to pitanje i sredstva za tu namenu više uopšte nisu egzisitirala u Upravi za infrastrukturu Ministarstva odbrane SCG- posvedočio je Slobodan Živić. Svedok Dušan Orlić je, predočila je odbrana, kao i Živić naveo da je sa predstavnicima Crne Gore održan sastanak u vezi rešavanja stambenog pitanja generala Jokića i da za tu namenu nisu trošena sredstava Ministarstva odbrane SCG.\n-Odbrana podseća da je general Ljubiša Jokić bio načelnik Generalštaba SCG delegiran iz Crne Gore. Na predlog Vlade Republike Crne Gore, koji je kasnije i realizovan iz njihovih sredstava su kupljena dva stana, jedan u Crnoj Gori, a drugi u Beogradu, oba ukupne površine odgovarajuće četvoroiposobnom stanu koliko je po važećim kriterijumima pripadalo vojnim oficirima u tom rangu-rekao je, pored ostalog, Pašić.\nDalje, u pogledu navoda iz prve tačke optužnice, da je postupano protivno pojedinim odredbama Ustavne povelje SCG , pobijajući ih , advokat je naglasio „da nisu do kraja citirane odredbe tog tada najvišeg pravnog akta“,a pozvao se i na Zakon o sprovođenju ustavne povelje i druge činjenice s tim u vezi do trenutka gašenja Državne zajednice SCG.\n-Iz svega proizlazi jedan zaključak: Prvoslav Davinić je u svemu zakonit postupao. Njegova dužnost je bila da poštuje odluke najviših državnih organa. Kao ministar odbrane SCG on je bio potčinjen Savetu ministara SCG i Vrhovnom savetu odbrane SCG. Odbrana smatra: radi se o političkom progonu koji nije zabeležen u novijoj političkoj istoriji. Ovoliki broj krivičnih postupaka koliko je pokrenuto protiv Prvoslava Davinića u proteklih jedanaest godina, nije pokrenuto ni protiv koga za krivična dela iz oblasti službene dužnosti- ocenio je Pašić. On je u završnoj reči ukazao i na određene činjenica koje, po njegovom stanovištu, u slučaju Davinića otvaraju mogućnost da zatraži međunarodnu pravnu zaštitu.\nAdvokat Pašić je takođe naglasio da je pre izbora za ministra odbrane SCG, „ Prvoslav Davinić radio 25 godina u Ujedinjenim nacijama i 8 godina u Švedskoj kao najviši predstavnik naše zemlje“.\nBranilac Miluna Kokanovića advokat Miraš Tomović je u završnoj reči izneo zaključak da su izvedeni dokazi da je pre dolaska Kokanovića za načelnika uprave, mesecima ranije bilo rešeno stambeno pitanje generala Jokića, kao i da je s tim u vezi održan i sastanak predstavnika MO SCG i Crne Gore kome nije prisustvovao Kokanović.\n-Svedoci su potvrdili da za kupovinu stanova nisu korišećena sredstva Ministarstva odbrane. Svedok Dušan Orlić je u iskazu naveo da je Vlada Crne Gore zbog tada postojećeg problema da u Crnoj Gori nije bilo opredeljenih sredstava za stanove, donela odluku da se stanovi kupe iz sredstava te republike koja nemaju veze sa finansiranjem vojske. Svedok je rekao da je na sastanku koji je održan sa predstavnicima Crne Gore donet zaključak da se pitanje dodele stana generalu Jokiću reši kao u slučaju dodeljivanja generalu Lakčeviću, Paskašu i drugima u istom rangu, a da je, po nezvaničnim informacijama , kako je naveo taj svedok, to tako i rešeno- kazao je advokat Miraš Tomović.\nU procesu za „satelit“ koji se vodi pred Prvim osnovnim sudo u Beogradu, bivšeg ministra SCG Prvoslava Davinića sumnjiče za krivično delo nesavestan rad u službi u vezi ugovora od 4.juna 2005. sa izraelskom firmom „Imidžsat“ o zakupu satelita.\nPrvi osnovni sud je 16.juna 2015. godine doneo rešenje o obustavljanju tog krivičnog postupka protiv Davinića, nalazeći da je nastupila zastarelost krivičnog progona za delo za koje mu je stvljeno na teret. Viši sud u Beogradu je posle toga uvažio žalbu Prvog osnovnog javnog tužilaštva na prvostepeno rešenje i ukinuo ga.\nTo je u izjavi za „Dnevnik“ potvrdio mr Dragan Pašić\n-Viši sud u Beogradu svojom odlukom kojom je uvažio žalbu Prvog osnovnog javnog tužilaštva, nije prihvatio obrazloženje iz prvostepenog rešenja da je nastupila apsolutna zastarelost za vođenje krivičnog postupka, a time ni činjenicu da se po navodima u optužnom aktu događaj odigrao 4.juna 2005 godine-naglasio je Pašić.\nOptužnica Davinića tereti da je ugovor s izraelskom firmom „Imidžsat“ o pravu korišćenja satelita „zaključio protivno Uredbi o pokretnim stvarima za posebne namene Ministarstva odbrane , bez saglasnosti Uprave za budžet i finansije MO i pravne uprave MO i bez saglasnosti Direkcije za imovinsko pravne poslove MO“.\nPodsetimo, sporni ugovor nije realizovan, ali su Izraelci pokrenuli postupak pred Arbitražom u Parizu protiv Srbije koja ga je izgubila i konačnom odlukom je obavezana da izraelskoj strani plati odštetu 36 miliona evra.\nDavinić, pak, tvrdi da juna 2005, „uopšte nije potpisao obavezujući dokument, već samo predugovor koji nikada nije verifikovan“. Davinić u odbrani insistira da se „rasvetli kako se uopšte Srbija našla u postupku arbitraže kao tužena od izraelske strane, s obzirom na to da u vezi s temom o satelitu uopšte nije bila involvirana Vlada Srbije već isključivo Savet ministara tadašnje Zajednice SCG koja je postojala i u vreme kada je pokrenuta arbitraža“.\nDavinićeva odbrana je tokom suđenja tražila da sud „za potrebe postupka pribavi zapisnike sa sednica nadležnih organa Zajednice SCG pre 4. juna 2005 godine, odluku Saveta ministara SCG od 17. januara 2006. godine, kao i zapisnike sa sednica Vlade Srbije održanih novembra 2005, te marta i aprila 2006. godine“.\nSLUČAJ „JUGOIMPORT MONT“: Tužilaštvo se žalilo na oslobađajuću presudu Daviniću, odbrana tvrdi da je žalba neosnovana


eKapija | Zajednički projekti Srbije i Kine vredni 10 mlrd USD - Sledi potpisivanje ugovora\nZajednički projekti Srbije i Kine vredni 10 mlrd USD - Sledi potpisivanje ugovora\nMogućnost saradnjе, s obzirom na vеlikе infrastrukturnе projеktе kojе Srbija rеalizujе sa NR Kinom, bila je tema razgovora ministarka građеvinarstva, saobraćaja i infrastrukturе Zorana Mihajlović i prеdsеdnika kinеskе osiguravajućе kompanijе Sinosurе Vang Tingkеa.\nMihajlovićеva jе tom prilikom istakla da su saradnja i dobri odnosi kojе naša zеmlja ima sa NR Kinom od vеlikog značaja za Srbiju, kao i da jе naša zemlja ponosna što jе dеo globalnе inicijativе "Jеdan pojas, jеdan put", navodi se na sajtu Ministarstva građеvinarstva, saobraćaja i infrastrukturе.\n- Potеncijalna vrеdnost svih projеkata sa NR Kinom, onih kojе trеnutno rеalizujеmo, kao i onih koji su u planu, iznosi blizu 10 mlrd USD. Našе dvе zеmljе mnogo radе u infrastrukturi. Narеdnе nеdеljе boravićеmo u Pеkingu i tom prilikom potpisaćеmo nеkoliko važnih finansijskih ugovora. Zadovoljni smo saradnjom sa kinеskim kompanijama i zainteresovani za saradnju sa vama, svеtski poznatom osiguravajućom kućom - rеkla jе ministarka.\nVang Tingkе je ukazao na odličnе, nе samo prijatеljskе, vеć i еkonomskе odnosе NR Kinе i Srbijе, podsеtivši na dobrе rеzultatе u zajеdničkoj saradnji:\n- Naša kompanija poslujе u višе od 200 zеmalja svеta, podržavamo višе od 13.000 kompanija. Budući da su odnosi dva prеdsеdnika odlični, siguran sam da ima dosta prostora za saradnju. Sprеmni smo da podržimo projеktе iz saobraćajnе i еnеrgеtskе infrastrukturе. Zaintеrеsovani smo za višе vidova saradnjе, kako kroz finansiranjе projеkata, tako i kroz prеporučivanjе Srbijе našim klijеntima, da dođu i učеstvuju u еkonomskom razvoju zеmljе.\nNa sastanku jе rеčеno da ćе u Pеkingu biti potpisani finasijski ugovori za trеću dеonicu brzе prugе od Bеograda do Budimpеštе i izgradnju dеonicе Koridora 11 Prеljina-Požеga, kao i da sе razmatraju načini finansiranja dеonicе auto-puta od Požеgе do Boljara, vrеdnе skoro 2 mlrd USD.


Damjanović: Prvi korak novog ministra finansija da pokaže prave bilanse - Ulcinj info\nDamjanović: Prvi korak novog ministra finansija da pokaže prave bilanse\n“Novog ministra finansija čeka ozbiljan posao. Mislim da se mora krenuti od definisanja pravih istinskih bilansa, da se vidi pravo stanje finansija. Imam više razloga da ne vjerujem u podatke koji su plasirani, a to je provjerljivo. Šteta što nemamo istinomjer kao što imamo u regionu i našli bi dosta laži. Sa druge strane nervoza uz koju se neko odvaja od funkcije ukazuje da neke stvari izgleda nijesu dovoljno brzo „iščišćene“. Treba da vidimo pravo stanje državne kase, bilanse, šta se isplaćivalo a možda nije smjelo, šta su potencijalne obaveze. Dubinska analiza, koja će biti brza i žestoka, će pokazati pravo stanje finansija”, kazao je u razgovoru za Bankar podcast Aleksandar Damjanović.\nKako je najavio, lično ne bi imao ogradu da sve, bez internih akata prezentuje javnosti u najkraćem roku.\n“Da se podvuče crta, da se vidi od čega se počinje i da se vidi da li je sve ovo o čemu pričamo održivo i ima svoj finansijski iskaz”, naveo je Damjanović.\nOn je kazao da su sve funkcije u ozbiljnoj vladi osjetljive pozicije i vruć krompir, pogotovo u ovakvoj političkoj, ekonomskoj i geopolitičkoj situacij.\n“Ko god bude na ministarskoj poziciji, ne smatram da će imati privilegiju, već ozbiljnu obavezu, koju bi svako trebalo da odradi najbolje što može. Niije dobro da imamo vladu koja je izgubila povjerenje, a vrši poslove, pa očekujem da se izbor nove završi brzo i da se jasno vidi da li ta nova vlada ima podršku u parlamentu i da počne da se radi. Ozbljan posao čeka tu vladu”, kazao je Damjanović.\nGovoreći o poslu koji je obavljao kao v.d. direktora Uprave prihoda i carina, Damjanović je rekao da ga je za tu poziciju predložila bivša državna sekretarka u Ministarstvu finansija Mila Kasalica.


Posle „kalifata“: Razoreni DAEŠ približava se granicama bivšeg SSSR-a - Sputnjik Srbija\n06:28 29 Maj 2020\nPosle „kalifata“: Razoreni DAEŠ približava se granicama bivšeg SSSR-a\n18:35 18.11.2017 Preuzmite kraći link\nVojni poraz koji trpe teroristi DAEŠ-a u Iraku i Siriji primoravaju džihadiste da menjaju taktiku i mesto boravka. U doglednoj budućnosti njihova baza mogla bi da se premesti u Avganistan, gde vlasti odavno ne mogu da izađu na kraj s ekstremizmom.\nErdogan: Amerika dala DAEŠ-u gomilu dolara\nPojavljivanje centra DAEŠ-a u blizini granica postsovjetskog prostora opasno je i za Rusiju jer deo kontingenta islamista na novim teritorijama čine etnički Uzbekistanci.\nTokom ove godine žitelji Srednje Azije mnogo puta su hapšeni u Rusiji pod optužbom da su planirali terorističke napade. Neki od uhapšenih bili su povezani s međunarodnim islamističkim mrežama.\nDžihadisti vrbuju Uzbekistance\nDAEŠ je 2014. kontrolisao veliku teritoriju na granici Sirije i Iraka, stvarajući pretnju glavnom gradu tog regiona – Bagdadu. Na vrhu svoje moći pristalice kalifa El Bagdadija uspele su da osiguraju podršku islamističkih grupa u Africi i Srednjoj Aziji, koje su im se zaklele na vernost.\nDanas su preživeli regionalni odredi zločinačke grupacije najveća opasnost. Njima pokušavaju da se približe džihadisti koji ne nameravaju da odustanu od oružane borbe.\nRusija: Operacija „Bukamal“ dokaz da Amerika direktno podržava DAEŠ\nRuski politikolog Grigorij Lukjanov smatra da Avganistan, koji je geografski blizak postsovjetskom prostoru, postaje glavni centar DAEŠ-a koji je uspeo da se održi.\n„Situacija u toj zemlji mogla bi se oceniti kao ćorsokak. Ni državne vlasti, ni njihovi protivnici iz pokreta ’Taliban’ nemaju resurse za suprotstavljanje DAEŠ-u. Pristalice ’kalifata‘ osigurale su sebi kontrolu nad tokovima krijumčarenja narkotika u pojedinim delovima zemlje, zbog čega su ekonomski jaki. U doglednoj budućnosti avganistanski DAEŠ izgleda stabilno: gotovo ništa mu ne preti ni s vojne, ni s finansijske tačke gledišta. Upravo ovoj grupaciji mogli bi da se pridruže pojedini džihadisti razbijeni u Siriji i Iraku“, navodi Lukjanov.\nZa odred DAEŠ-a koji se učvrstio u Avganistanu karakteristična je etnička raznolikost i masovno privlačenje dobrovoljaca spolja, odnosno internacionalizacija džihada.\nOpasna tendencija je to što se avganistanski Uzbekistanci i Tadžikistanci, čiji rođaci žive na teritoriji bivšeg SSSR-a, pridružuju DAEŠ-u nezadovoljni diskriminacijom paštunske većine. Ovim kanalom uticaj pristalica kalifata mogao bi da dopre i do Rusije.\nPoslednji veliki teroristički napad: Šta sprema DAEŠ\nPutin i Tramp: Borba do konačnog uništenja DAEŠ-a\nPored avganistanskog scenarija, koji podrazumeva migraciju na istok, postoji i druga varijanta razvoja događaja. Pristalice DAEŠ-a mogle bi da se upute i na zapad, kako bi izvršile poslednji veliki teroristički napad u istoriji svoje organizacije. Ovog novembra informacioni resursi prete Rimokatoličkoj crkvi, obećavajući joj da će je ubosti pravo u srce, odnosno u — Vatikan.\nIslamističke grupe zaista često biraju značajne datume za izvršenje napada. Teroristički napad u Berlinu prošle godine dogodio se na božićnom bazaru uoči praznika. Iste godine islamista je izvršio masovno ubistvo na Dan nezavisnosti Francuske. „Rečiti datum“ izabran je i 2015. godine – bio je to „crni petak“, 13. novembar.\nIstovremeno, i dalje je nejasno da li DAEŠ ima dovoljno snage za poslednji napad. Prema mišljenju Grigorija Lukjanova, veliki teroristički napad pristalica kalifata u doglednoj budućnosti malo je verovatan, ili će se dogoditi tamo gde ga ne očekuju. Opasnost bi mogla da dođe s neočekivane strane. „Danas je DAEŠ uništen i nema mnogo mogućnosti da izvede napad u Evropi. Organizacija je imala moćan upravljački aparat, koji je, hvala bogu, uništen. Sasvim je druga stvar kada je reč o Al Kaidi, koja je u poslednje vreme izuzetno ojačala. Iz konkurencije s DAEŠ-om naslednici Bin Ladena izašli su jači nego što su bili. Danas liderstvo u međunarodnom terorističkom podzemlju pripada upravo njima. Mrežna struktura s oslabljenim centralnim rukovodstvom pokazala se kao efikasnija od kalifata“, navodi ekspert.\nSAD žele od Sirije da naprave novi Avganistan\nOn smatra da se teroristički napadi tokom hrišćanskih praznika mogu očekivati tamo gde je džihadistima lakše da deluju – u Africi.\nŠta će biti s Irakom i Sirijom?\nPrema oceni Stejt departmenta, oslobađanje svih teritorija koje je zauzimao DAEŠ može da se dogodi ubrzo, do kraja godine. Ipak, vraćanje prethodne vlasti ne garantuje da će miran život da se obnovi. Dvehiljadite na teritorijama koje su kasnije ušle u sastav DAEŠ-a delovala je iračka Al Kaida, koja je imala podršku lokalnih žitelja. Treći povratak džihadista na ovu teritoriju potpuno je moguć, ukoliko šiitska većina koja je na vlasti bude diskriminisala sunitsku manjinu.\nDirektor Centra za izučavanje zemalja Bliskog istoka i Centralne Azije Semjon Bagdasarov pretpostavlja da pesimistični scenario ponovo može da postane stvarnost. „Ako budu preduzete mere političkog karaktera u odnosu na stanovništvo koje je podržavalo DAEŠ, odgovor će biti gerilski rat, a u perspektivi – pojava drugog DAEŠ-a“, smatra ekspert.\n© Flickr / Michał Huniewicz\nBagdasarov podseća da su kroz nešto slično već prošli Amerikanci. Iz ugla orijentaliste, Iraku i Siriji predstoji težak „inkubacioni period“ obnavljanja mirnih veza s raznim zajednicama u zemlji, a ishod je neizvestan.\nNa opasnost od obnavljanja islamističke pretnje u ranijim formama ukazuje i činjenica da posle uništenja DAEŠ-a ogromna većina njegovih pristalica neće biti uhapšena. Kako u Siriji, tako i u Iraku, vlasti nemaju organizacione resurse za takve mere.\nVeliki broj bivših boraca ostaće u Iraku i Siriji, sakrivši se među izbeglicama ili će se privremeno pridružiti umerenim islamističkim organizacijama. U slučaju negativnog razvoja događaja obnavljanje DAEŠ-a ili njegovog analoga biće samo pitanje vremena.\nteroristi, islamisti, džihadisti, DAEŠ, Taliban, Irak, Sirija, SSSR, Avganistan


Teatar u tvrdjavi: Predstava Julije Cezar, Sergej Trifunović i Matija Živković pobednici festivala u Smederevu\nOdluke žirija i publike saopštene na pres konferenciji\nNa konferenciji za novinare koja je održana u Plenumskoj sali zgrade zgrade Gradske uprave Smederevo, posle uspešno realizovanog programa, proglašeni su dobitnici festivalskih nagrada na trećem pozorišnom festivalu „Teatar u tvrđavi“, koji je održan u Malom gradu Smederevske tvrđave od 6. do 11. jula 2016. godine.\nOvogodišnji festival je, prema ideji predsednika Organizacionog odbora, dramskog pisca Radoslava Pavlovića bio obeležen scenskim ostvarenjima nastalim prema delima velikih domaćih i inostranih (svetskih) pisaca (Brehta, Ćopića, Frejna, Šekspira, Crnčevića, Ćosića). Novina koju smo ove godine ponudili festivalskoj publici ogleda se u porodičnom danu, odnosno u igranju predstave koju mogu da prate i deca i odrasli. Podsećamo da se radi o predstavi „Magareće godine“ u izvođenju pozorišta „Boško Buha“ iz Beograda.\nTokom šest festivalskih večeri, imali smo priliku da se kroz predstavu „Čovek je čovek“ u izvođenju Narodnog pozorišta „Toša Jovanović“ iz Zrenjanina suočimo sa pitanjima mehanizama moći i sudbine pojedinca u kolonijalnim okolnostima. Smejali smo se urnebesu na sceni koga su dočarali glumci pozorišta „Boško Buha“ tumačeći glumce u predstavi „Iza kulisa“. Evocirali smo mladalački osećaj za pravedno dirnuti predstavom „Magareće godine“. Bespoštedno smo, kroz moćni jezik pozorišta, izlagani problematici kraha revolucionarnih stremljenja, pitanjima odnosa tiranije i ideje demokratije na sceni istorije, kao publika predstave „Julije Cezar“ u koprodukciji Narodnog pozorišta Sombor, Grad Teatra Budva i Centra za kulturu Svilajnac. Prepoznavali smo devijacije društva i komunicirali sa duhom satire tokom predstave „Kafanica, sudnica, ludnica“ Šabačkog pozorišta. Bili smo potreseni primerima iskušenja i moralne snage u doba velikog stradanja prateći predstavu „Valjevska bolnica“ u koprodukciji Kruševačkog pozorišta i Centra za kulturu Loznica.\nFestival „Teatar u tvrđavi“, kao i prethodne dve godine, održan je pod pokroviteljstvom grada Smedereva.Tri festivalske nagrade čiji su dobitnici danas proglašeni ustanovljene su na prvom „Teatru u tvrđavi“, a to su NAGRADA MLADA NADA po oceni stručnog žirija, NAGRADA ZA NAJBOLjU PREDSTAVU FESTIVALA, takođe prema oceni stručnog žirija, i NAGRADA ZA NAJBOLjE GLUMAČKO OSTVARENjE po oceni publike.\nKonferenciji je prisustvovao žiri u kompletnom sastavu, a njega su ove godine činili Dragana Dimić, predsednica žirija, pijanistkinja i profesor na Filološko umetničkom fakultetu u Kragujevcu, Nina Janković, dramska umetnica i Miodrag Radonjić, dramski umetnik.\nŽiri je doneo odluku da se Nagrada MLADA NADA na trećem pozorišnom festivalu „Teatar u tvrđavi“ dodeli glumcu Matiji Živkoviću za ulogu Smrdonje u predstavi „Magareće godine“, u izvođenju pozorišta „Boško Buha“ iz Beograda, u režiji Marka Manojlovića.\nPrema odluci žirija NAGRADA ZA NAJBOLjU PREDSTAVU FESTIVALA pripala je predstavi „Julije Cezar“ u koprodukciji Narodnog pozorišta Sombor, Grad Teatra Budva i Centra za kulturu Svilajnac , u adaptaciji i režiji Kokana Mladenovića.\nPredstava Julije Cezar sjajnom glumačkom igrom i izborom rediteljskih postupaka ostavlja snažan utisak. Utisak koji publiku ne ostavlja ravnodušnom ni posle predstave. Sa izuzetnom lakoćom glumci pristupaju stihu velikog Šekspira. U određenim momentima igre junaka predstave javlja se bravurozna spontanost i prirodnost, što je kada je stih u pitanju veoma težak zadatak. Reditelj je uspeo u nameri da publika bude „svedok“ i aktivni učesnik u debati odnosno tribini, da li je Julije Cezar podoban da nastavi da vlada. Uspeh predstave je i zapažanje da nije lokalizovana, odnosno da je forma Šekspirovog klasika netaknuta i razumljiva u bilo kom trenutku, društvu i delu sveta. Koncentracija je na ljudskom karakteru, na vlastoljublju koji je univerzalna tema. Ono što dodatno ističe ovu predstavu u odnosu na druge u ovogodišnjoj selekciji, je činjenica da je tekst star četiri i po veka na perfektan način rastumačen publici.\nU ulozi Bruta u predstavi „Julije Cezar“, rađenoj u koprodukciji Narodnog pozorišta Sombor, Grad Teatra Budva i Centra za kulturu Svilajnac, upečatljivom izvedbom publiku je osvojio Sergej Trifunović, koji je ovogodišnji dobitnik NAGRADE ZA NAJBOLjE GLUMAČKO OSTVARENjE po oceni publike\nNagrade će biti uručene dobitnicima početkom nove pozorišne sezone 2016/2017.\n(FOTO: Nenad Živanović)


Ministrica vanjskih poslova BiH Bisera Turković izjavila je danas da je uloga Austrije i saveznog ministra za evropske i međunarodne poslove Alexandera Schallenberga u nabavci vakcina za BiH ogromna i da se nada da će isporuke kroz oba međunarodna mehanizma biti kontinuirane i omogućiti masovnu imunizaciju u BiH.\nIzrazila je nadu da će BiH biti obuhvaćena mjerama Evropske komisije za određeno olakšanje putovanja, što bi omogućilo normalizaciju ekonomskih kretanja i ubrzalo izlazak iz krize.\n– Konstatovali smo da su odnosi dviju zemalja vrlo dobri i da Austrija zagovara napredak Bosne i Hercegovine ka članstvu u Evropskoj uniji – rekla je Turković nakon sastanka s ministrom Schallenbergom.\nPotcrtala je da, uprkos negativnoj retorici pojedinih političara, većina bh. građana i dalje podržava evropski put i put ka NATO-u, te da je BiH predana provođenju 14 ključnih reformi.\nTurković je kazala da pojedine političke snage u BiH koriste ustavne mogućnosti veta da onemoguće reforme i napredak ka EU, a potom tvrde da BiH nije funkcionalna i održiva.\n– Mi smo vrlo odlučni da nastavimo naš put ka EU i vjerujemo da međunarodna zajednica ima mehanizme da omogući deblokadu institucija i tako potakne pozitivne procese – poručila je Turković.\nTURKOVIĆ I KLUGE O NABAVCI VAKCINA\nPrethodni članakPaolo Maldini donio konačnu odluku oko Sandra Tonalija\nSljedeći članakCavusoglu stigao u BiH, posjetu započeo obilaskom mezara Alije Izetbegovića\nBOSNA I HERCEGOVINA Jasmina Salić - 15 svibnja, 2021\nBOSNA I HERCEGOVINA Lejla Salic - 15 svibnja, 2021


Отворена изложба о доприносу жена у Великом рату | Јадовно 1941.\nDatum objave: četvrtak, 6 novembra, 2014\nU Galeriji nauke i tehnike Srpske akademije nauke i umetnosti sinoć je otvorena izložba “Žene u Prvom svetskom ratu”, koja govori o doprinosu žena tokom Velikog rata u Srbiji, o čijim hrabrim i požrtvovanim djelima gotovo da nema tragova u srpskom društvu.\n“Organizovali smo ovu izložbu da bi na najlepšijim, najposvećenijim najpožrtvovanijim primerima pokazali koliko je dubok naš zaborav i koliko naša zahvalnost mora biti veća, pre svega kroz znanje o ovim sudbinama koje su vredne ne jedne izložbe, nego filmskog serijala”, rekla je autor izložbe Aleksandra Ninković Tašić.\nAkademik Dragoljub Živojinović ukazao je na to da žene, kako strankinje koje su dolazile kao medicinski radnici, tako i Srpkinje zaslužuju mnogo veću pažnju društva nego što je do sada iskazana.\n“One su uradile ogroman posao, a veoma se malo o tome zna i veoma malo piše”, rekao je Živojinović i dodao da su povrh svega toga Srpkinje tokom rata bile i predmet stravičnih ratnih zločina.\nIzložbu je otvorio britanski ambasador u Srbiji Denis Kif, koji je rekao da su Britanke koje su dolazile u Srbiju da pomognu srpskom narodu tokom Prvog svjetskog rata promovisale ljudske vrijednosti.\nPosjetioci na izložbi imaju priliku da se upoznaju sa pričama o ženama borcima, odlikovanim najvećim medaljama za hrabrost – najpoznatijoj ženi-ratnici Milunki Savić, kao i o Britanki Flori Sends – ženi naredniku u srpskoj vojsci.\nTu su i fotografije i priče o britanskim bolničarkama koje su došavši u okviru dobrotvorne humanitarne misije liječile srpske ranjenike i nabavljale pomoć za Srbiju često i same stradajući.\nIzložbu organizuje Galerija nauke i tehnike Srpske akademije nauke i umetnosti kao dio obilježavanja stogodišnjice Prvog svjetskog rata, a realizovana je uz podršku Ministarstva kulture i informisanja Srbije.\nPosjetioci će postavku imati priliku da pogledaju do 25. novembra.


Nastavak radova na izgradnji gondole počinje 26. marta | Gold gondola Zlatibor\nNastavak radova na izgradnji gondole počinje 26. marta\nResorno ministarstvo izdalo je građevinsku dozvolu 27. februara za izgradnju početne stanice gondole.\nRadovi na zlatiborskoj gondoli nastavljaju se u drugoj polovini marta, izvođači su spremni za gradnju početne stanice u centru Zlatibora, zaključak je sastanka održanog 8.marta u opštini Čajetina.\nPovodom planiranja dinamike radova na izgradnji početne stanice gondole, održan je sastanak kome su prisustvovali predsednik opštine Čajetina, direktor JP“Gold gondola Zlatibor“, predstavnici nadzora, članovi konzorcijuma izvođača radova na čelu sa kompanijom Jedinstvo sa kojima je opština Čajetina potpisala Ugovor o izgradnji ove najveće investicije.\n26. mart definisan je kao datum početka radova kada će i predstavnici proizvođača opreme POMA biti prisutni.\nOd naredne nedelje počeće i radovi na priključivanju najduže panoramske žičare na svetu na distributivni sistem električne energije,kada će biti nastavljeni i radovi na polaganju elektroenergetskog kabla do lokacije međustanice.\nU međuvremenu se intenzivno radi na planiranju sledećih faza za koje se rešeavanje imovinsko-pravnih odnosa privodi kraju.\nDirektorka JP“Gold gondola Zlatibor“ Bojana Božanić veruje da će izgradnja ići u kontinuitetu i da će najvredniji projekat opštine Čajetina, koji je finansiran iz sopstvenih izvora, biti završen do kraja 2018. godine.


Narodna stranka osudila neprofesionalnost pojedinih medija – NovostiDana.rs\nNarodna stranka osudila neprofesionalnost pojedinih medija\nNarodna stranka saopštila je danas da napad na predsednika stranke Vuka Jeremića i njegovu porodicu u jednom mediju jasno pokazuje da vlast nema drugi odgovor na argumentovane kritike osim vredjanja političkih protivnika.\n„Današnji lični napad na predsednika Narodne stranke Vuka Jeremića i njegovu porodicu u jednom režimskom glasilu jasno pokazuje da režim Aleksandra Vučića nema drugi odgovor na argumentovane kritike osim prostačkog vredjanja političkih protivnika i da je javnu komunikaciju sveo na nivo učesnika rijalitija kojima režimski mediji truju javni prostor“, navodi se u saopštenju.\nDodaje se da je naslovna strana jednog od „Vučićevih službenih glasnika“ odgovor na Jeremićeve javne nastupe u kojima je potpuno razobličio pravu prirodu vlasti Srpske napredne stranke i njenog prvog čoveka.\n„Objavljeni tekst koji zadire u Jeremićev porodični život, vrvi od neistina čiji je jedini cilj diskvalifikacija političkog protivnika po svaku cenu. To je jedni način na koji Vučić i SNS znaju da se odnose prema političkim neistomišljenicima“, piše u saopštenju.\nNarodna stranka osudila je takve napade i neprofesionalne istupe pojedinih medija.


Promotivna ponuda m:tel-a u Crnoj Gori za pretplatnike m:SAT TV paketa - Media-sat.net\nHome Kablovska TV Promotivna ponuda m:tel-a u Crnoj Gori za pretplatnike m:SAT TV paketa\nPromotivna ponuda m:tel-a u Crnoj Gori za pretplatnike m:SAT TV paketa\nKompanija m:tel želi da bogatim sadržajem TV kanala stigne baš u svaki dom u Crnoj Gori i zato je omogućila ponudu satelitskog prijema za sva domaćinstva koja nijesu imala tehničkih mogućnosti za kablovski priključak televizije.\nKako bi korisnicima pružila što bolju uslugu, kompanija je pripremila niz povoljnosti za nove korisnike. Svi koji u promotivnom periodu do 30.04.2019. godine, zaključe ugovor na 24 mjeseca uz neki od m:SAT TV paketa u komercijalnoj ponudi plaćaće simboličan iznos pretplate od 1€ u prvih 6 mjeseci. Osim ovoga, korisnicima koji zaključe ugovor u navedenom promotivnom periodu, biće otključani svi kanali u naredna tri mjeseca od dana aktivacije.\nU ponudi su 2 paketa, m:SATPLUS paket,koji sadrži do130 TV kanala, uz mjesečnu pretplatu od 10,90 eura i m:SAT MAX paket sa preko 140 TV kanala i pretplatom od 18,90 eura. Tokom promotivne kampanje, korisnici Plus paketa imaće listu dostupnih kanala kao i korisnici Max paketa, u navedenom trajanju od trenutka aktivacije.\nPored navedenih, m:tel nudi i dodatne m:SAT TV pakete: HBO paket sa cijenom pretplate od 4,5 eura, HBO premium paket - uz pretplatu od 6 eura mjesečno i Adult paket - po cijeni od 2,5 eura.\nPromotivna ponuda m:tel-a u Crnoj Gori za pretplatnike m:SAT TV paketa Reviewed by lover on ožujka 18, 2019 Rating: 5\nTags : Kablovska TV


Profili Kuvar - specijalista - peti stepen\nZapravo je najvažnije da su prethodno stekli obrazovanje u ovoj struci, a zatim i da imaju adekvatan dokaz o radnom iskustvu u istoj struci, koje mora trajati minimalno dve godine.\nSvu dokumentaciju moraju dostaviti prijavljeni lično u trenutku upisa, te se podrazumeva da će osim svedočanstava i diplome, te dokaza o radnom iskustvu, biti u obavezi da u momentu upisa dostave i izvod iz matične knjige rođenih, kao i uverenje o državljanstvu. Napominjemo da se isključivo uz lično prisustvo svakoga, ko je prethodno izvršio prijavu, mora izvršiti i zvaničan upis za pohađanje ovog programa.\nUopšteno govoreći, u radno vreme prve srednje frizerske škole Vojkan u Novom Sadu, svako ko je zainteresovan može izvršiti prijavu ili lično ili putem telefona. A isto tako je dozvoljeno i da na mejl adresu pošalje podatke potrebne za prijavu, a oni osim imena i prezimena, uključuju i datum rođenja, kao i broj telefona svakog zainteresovanog.\nNastavni program po kome se vrši ova specijalizacija je usaglašen sa pravilima Ministarstva prosvete, nauke i tehnološkog razvoja naše zemlje, te obuhvata i zajedničke i stručne predmete, kao i praktičnu nastavu.\nPostoji ukupno tri opšta, odnosno zajednička predmeta, tako da su kandidati obavezni da polažu predmete poslovna psihologija i računovodstveno poslovanje, kao i predmet marketing u turističkom poslovanju.\nOsim predmeta strani jezik, u stručne predmete spadaju i poslovna informatika, poznavanje životnih namirnica i osnovi usluživanja, kao i predmeti nauka o ishrani i kuvarstvo.\nU skladu sa pravilima programa za sticanje zvanja V stepena kuvar - specijalista se organizuje i praktična nastava, a detalje o tome će svaki kandidat pojedinačno dobiti prilikom upisa. Radi se o tome da ova institucija nudi mogućnost da zainteresovani pohađaju praktičnu nastavu u okviru onih kompanija, sa kojima škola već zarađuje, kada pruža potpune garancije za njen kvalitet. A isto tako je otvorena i mogućnost da kandidati praksu pohađaju u nekoj drugoj firmi, a koju će oni samostalno da odaberu. Međutim, moraju biti informisani o tome da garancije za kvalitet praktičnog dela ove edukacije organizator ne može dati tom prilikom, jer ne zna na koji način konkretna kompanija posluje.\nNaročito je važna informacija da diploma za obrazovni profil petog stepena kuvar - specijalista, a koju će kandidati dobiti nakon položenog i teorijskog i praktičnog dela specijalističkog ispita, važi za pravno validnu, te vlasnik ima pravo da je koristi kad god je to potrebno. Pored toga što bi trebalo da u svoju radnu biografiju navede podatak o posedovanju ove diplome, svaki kandidat bi trebalo i da u skladu sa trenutno važećim zakonskim pravilima izvrši njen upis u svoj radni dosije. Ovde je vrlo važno da napomenemo i to da samo nadležni u Nacionalnoj službi za zapošljavanje imaju pravo da vrše upis sertifikata i diploma u radne dosijee kandidata, te je iz tog razloga potrebno da klijent njih kontaktira, pa da zvanično zahteva upis diplome u skladu sa pravilima.\nPraktična nastava se organizuje u skladu sa programom obrazovnog profila


Rezervoari sa dezinfekcionim sredstvom na još pet lokacija u gradu - SPISAK - juGmedia\nNiški “Naissus” će pored 14 mobilnih rezervoara, iz kojih se građani snabdevaju sredstvom za dezinfekciju natrijum hipohloritom, sutra postaviti dodatne mobilne rezervoare na još pet loakcija u gradu.\nNišlije će sutra biti u prilici da na 19 lokacija nabave sredstvo za dezinfekciju.\nMobilni rezervoari se već nalaze na četrnaest lokacija:\nUlica Stanoja Bunuševca (kod Niškog kulturnog centra)\nZdravstvena stanica “Ledena stena“, ulica Žrtava fašizma br. 1, kod okretnice\nUgao ulica Bubanjskih heroja i Dimitrija Leke\nBulevar 12. februar (kod supermarketa IDEA)\nNa okretnici (kod autobuske stanice)\nDezinfekciono sredstvo biće deljeno upravnicima skupštine stanara i građanima prema resporedu gradskih opština. Ovakvu akciju distribucije dezinfekcionih sredstava sprovodiće se periodično vodeći se računa da se ne ugrozi stabilan proces funkcionisanja u sektoru proizvodnje vode.\nŠtab iz Vlasotinca preporučio fabrikama da prekinu proizvodnju ili rad svedu na minimun\nVranjanke na muzičkom spektaklu u Vrnjačkoj Banji\nPripreme ekipe srednjoškolki iz Vranja, koja će predstavljati naš grad na velikom muzičkom spektaklu „Srbija u ritmu Evrope“, 22. juna u Vrnjačkoj…


Javno komunalno preduzeće „Grdelica“ dobilo novi kamion - TV 4S\nJavno komunalno preduzeće „Grdelica“ dobilo novi kamion\nOd tv4s\t Poslednja obnova mar 6, 2019\nJavno komunalno preduzeće „Grdelica“ obnovilo je svoju mehanizaciju novim kamionom putarom u vrednosti od 3,8 miliona dinara, čija je nabavka finansirana iz budžeta Grada Leskovca.\nGradonačelnik Goran Cvetanović posetio je ovo preduzeće i istakao da su delatnosti koje obavljaju javno komunalna preduzeća na teritoriji svakog grada, te i Leskovca, od lokalnog značaja i u funkciji opšteg dobra. I da kada je reč o njihovom radu, primarno je da se obavlja isključivo u interesu i za dobrobit građana.\n„U nastojanju da javno komunalna preduzeća u potpunosti usmerimo ka pružanju usluga našim sugrađanima i stavimo ih u njihovu službu, prethodnih 6 godina ulaže se u njihovu osnovnu delatnost i osavremenjivanje mehanizacije. Jedno od preduzeća koje je na svom putu osnaživanja krenulo u potpunu transformaciju na bolje je Javno komunalno preduzeće „Grdelica“.U mehanizaciju i opremu JKP „Grdelica“ uloženo je skoro 40 miliona dinara. Važna investicija koja je doprinela da ovo preduzeće može jednu od svojih delatnosti – snabdevanje vodom, da obavlja na visokom nivou je ulaganje u postrojenje u Gradištu. U sanaciju taložnika i nabavku laboratorijske opreme uloženo je 15 miliona dinara“, rekao je gradonačelnik Cvetanović.\nDirektor preduzeća Zoran Jović zahvalio je gradonačelniku na podršci koju im pruža i istakao da će im novi kamion u velikoj meri olakšati obavljanje poslova.\nGradonačelnik je pohvalio odluku menadžmenta i radnika „Grdelice“ da ulažu u obnovu, i kazao da se u prethodnoj godini krenulo sa isplatom zaostalih zarada radnicima, kao i da očekuje nastavak tog pozitivnog trenda.\nPrezentacija javnih poziva Nacionalne službe za zapošljavanje u Bojniku\nPredstavljeni rezultati i najavljeni planovi Odbora za ravnopravnost Grada Leskovca\nPret\tSledeći 1 of 2.038


četvrtak, 15 mart 2018 21:24\nAlarmantno stanje u Srpskoj kada je riječ o migracijama, odnosno činjenica da je u posljednje četiri godine ovaj entitet napustilo čak 70.000 ljudi, pretežno mladih, radno sposobnih, natjeralo je predstavnike opozicije i vlasti da se slože i zajedno sjednu za sto kako bi zajedničkim djelovanjem pronašli neophodna rješenja.\nPredstavnici Udruženja građana "Restart Srpska" inicirali su ideju o zajedničkom djelovanju, odnosno zatražili posebnu sjednicu NS RS na kojoj bi se raspravljalo o problemu odlaska građana u inostranstvo.\n"Činjenica je da nam iz dana u dan odlaze radno sposobni ljudi, pa smo odlučili da pozovemo i predstavnike vlasti i opozicije i da održimo posebnu sjednicu, na kojoj ćemo pokušati da nađemo odgovore ali i modele kako da promijenimo to poražavajuće stanje. Zahtjev za održavanje posebne sjednice najvjerovatnije ćemo podnijeti danas ili sutra", rekao je predsjednik "Restart Srpske" Stefan Blagić.\nOn je istakao da će sjednica biti formalan početak pregovora i nada se da će se zajedničkim djelovanjem naći dugoročna rješenja, prenose "Večernje novosti".\n"Vjerujem da ćemo se ozbiljno pozabaviti problematikom migracija ali i generalno lošom ekonomskom situacijom u RS, koja na kraju krajeva, i jeste uzrok intenzivnog odlaska radno aktivnog stanovništva", dodaje Blagić.\nPotpredsjednik NS RS Nenad Stevandić mišljenja je da je posebna sednica ovog tijela, a u korist traženja modela za zaustavljanje loše demografske slike RS koristan prijedlog i da se nada konstruktivnoj razmjeni mišljenja.\n"Održavanje sjednice ima smisla samo ukoliko budemo izbjegli političke razlike. Ovo je problem koji se mora studiozno rješavati uz analizu i konkretne poteze. Treba da se pozabavimo i time koji nam profili najčešće odlaze", rekao je Stevandić.\nSrpsku sve češće napuštaju i zaposlena lica. Razlog su, prije svega, niske zarade i činjenica da mnogi, iako godinama rade, nisu prijavljeni.\nMeđu onima koji su napustili RS je i Đorđe K. iz Banjaluke (32) koji je zbog mizernih primanja napustio posao u Hitnoj pomoći u Banjaluci i otišao u Njemačku.\n"U Njemačkoj živim već godinu dana, radim kao medicinski tehničar i samo ću reći da od jedne plate supruga i ja izmirimo sve račune, a pošaljemo novac i roditeljima, i ostane nam za život. Za isti posao u Srpskoj jedva sam mogao da platim račune", rekao je on.


Udruzenja.info | Javni poziv za učešće u javnim konsultacijama o Akcionom planu Partnerstva za otvorenu upravu 2016-2017.\nPosted at h in Blagovremeno uključivanje, Javni pozivi / Konkursi, Praksa, Praksa, Propisi, Vesti\tby\tAdmin\nSa sadržajem Akcionog plana možete se upoznati ovde.\ndok će proces prikupljanja komentara na odgovarajućem obrascu biti u periodu od 1 – 22. avgusta 2016. godine, kada će obrazac biti objavljen na internet stranicama Kancelarije za saradnju sa civilnim društvom i Ministarstva državne uprave i lokalne samourave.\nKonsultativni sastanak u Beogradu održava se u prvoj nedelji avgusta, u Palati Srbija. Tačan datum i vreme održavanja sastanka biće objavljeni naknadno, kao i termini za sastanke u Nišu i Novom Sadu.


Planetarni virus ostavki u doba korone - Istinomer\nTamara Tančić 21. 8. 2020.\nPoljska – za sad četiri\nPoljski ministar zdravlja Lukaš Šumovski, podneo je ostavku 18. avgusta. Šumovski je, kako prenosi N1, na početku pandemije bio političar koji je uživao najveće poverenje građana, međutim, ono je narušeno kasnijim skandalima vezanim za kupovinu maski i respiratora.\nOn, pak, tvrdi da nije učinio ništa nepropisno, navodeći da je ostavku “prvobitno planirao ranije ove godine”, međutim, kako kaže, ostao je na položaju ne bi li “vodio odgovor na korona krizu”.\nZanimljivo je da je samo dan ranije, 17. avgusta, zamenik poljskog ministra zdravlja takođe dao ostavku. Oni su se, kako piše N1, suočili s pozivima na ostavku zbog neregularnosti prilikom kupovine maski i respiratora koji nisu stigli u zemlju.\nOvo, međutim, nije poslednja ostavka nekog visokog funkcionera koja se u skorije vreme dogodila u poljskoj vladi. Naime, ostavku je 20. avgusta podneo i ministar spoljnih poslova Jaček Čaputović, prenosi N1. On je prošlog meseca rekao da očekuje da će napustiti Vladu u sklopu njene rekonstrukcije posle nedavnog reizbora predsednika Andžeja Dude, usko povezanog s premijerom Moravjeckim. Nešto ranije funkciju je napustio i poljski zamenik ministra za digitalizaciju.\nTrzaji i u Sloveniji\nNi u slovenačkoj vladi nije bilo ništa manje dinamično.\nMinistar unutrašnjih poslova Slovenije Aleš Hojs 30. juna je podneo neopozivu ostavku zbog istrage oko nabavke respiratora tokom epidemije korone, izveštava RTS.\nBivši ministar unutrašnjih poslova, kako prenosi RTV, veruje da su ovi događaji politički motivisani, da su sprovedene procedure politički determinisane te zato i on prihvata „političku odgovornost koja se završava sa ministarskom odgovornošću“, pa je zato i podneo ostavku, koju je premijer prihvatio.\nHojs je na konferenciji za novinare izjavio i da je prethodno “prihvatio ostavku visokog policijskog zvaničnika Antona Travnera”.\nUdar na zdravstvene zvaničnike SAD\nNajmanje 48 državnih i lokalnih zdravstvenih zvaničnika u SAD je podnelo ostavke, ili se penzionisalo ili bilo otpušteno od aprila meseca ove godine u 23 američke države, pokazala je zajednička analiza “Kaiser Health News” servisa i agencije AP, prenosi agencija “Beta”.\nNajnoviji odlazak se dogodio 9. avgusta kada je direktorka za javno zdravlje države Kalifornije Sonja Andželi napustila to mesto bez objašnjenja. Ovome je navodno prethodio slučaj tehničke greške koja je izazvala odlaganje u prijavljivanju rezultata testova, što su podaci na osnovu kojih se donose odluke o tome da li da se ponovo otvore firme ili škole, prenosi “Beta”.\nPrema svedočenju velikog broj zdravstvenih radnika u SAD, oni su više puta prijavljivali “pretnje smrću, zastrašivanja i lične napade na njih i njihove porodice”.\nI direktorka zdravlja u Ohaju je, kako prenosi “Beta”, podnela ostavku u junu ove godine, posle višemesečnih pritisaka za vreme kojih su republikanski poslanici pokušali da joj oduzmu autoritet, a oružani demonstranti se pojavili ispred njene kuće. Ljudi su, kako bivša direktorka zdravlja navodi, mislili da su njene odluke o predlaganju zatvaranja škola i otkazivanja primarnih izbora “preterana reakcija”.\nIstraga nakon ostavke cele vlade u Francuskoj\nFrancuski premijer Eduar Filip je 3. jula ove godine predao pismo ostavke cele vlade predsedniku Emanuelu Makronu koji je ostavku prihvatio, saopštila je Jelisejska palata, a izvestio N1.\nMeđutim, samo nekoliko sati pošto je sada već bivši francuski premijer Eduar Filip podneo ostavku, sud u Francuskoj pokrenuo je istragu o tome kako je vlada postupala u situaciji pandemije virusa korona, prenosi RTS.\nBivši premijer Eduar Filip je pod istragom, kao i Anjes Bizin koja je podnela ostavku kao ministarka zdravlja u februuru, ali i njen naslednik Olivije Veran, rekao je javni tužilac Fransoa Molen.\nPodsetimo, francuska vlada takođe se suočavala sa kritikama zbog nedostatka medicinske opreme tokom pandemije.\nNeodgovorni i na Novom Zelandu i u Australiji\nNovozelandski ministar zdravlja Dejvid Klark podneo je u 2. jula ostavku posle niza ličnih propusta tokom pandemije korone, prenosi “Radio Slobodna Evropa”.\nKlark je ranije sebe nazivao „idiotom“ zbog kršenja mera koje su u toj zemlji uvedene za suzbijanje zaraze. On je nedavno dozvolio da neki ljudi uđu u državu bez karantina i bez testiranja, a da se prethodno nije konsultovao sa vodećim stručnjakom i istaknutom zdravstvenom zvaničnicom Ešli Blumfild, što je izazvalo oštru reakciju javnosti.\nA još u aprilu ove godine, ministar kulture Novog Južnog Velsa u Australiji Don Harvin, podneo je ostavku nakon što je otkriveno da je boravio u vikendici na moru, uprkos zabranama putovanja osim u hitnim slučajevima, piše “Gardijan”.\nPolicija je kaznila Harvina sa 1.000 dolara zbog kršenja javnog zdravstvenog reda, ali je pod političkim pritiskom kasnije tokom dana podneo ostavku, prenosi N1.\nSvi putevi vode u Vuhan\nO ostavkama je bilo reči i u prvom gradu koji je bio pogođen Kovidom-19.\nNaime, gradonačelnik kineskog grada Vuhana Džou Sijanvang je još 27. januara ponudio ostavku, jer grad nije reagovao na najbolji mogući način na širenje virusa.\nOn je, intervjuu državnoj CCTV, rekao da je spreman da podnese ostavku „ukoliko će to pomoći da se spreči širenje virusa“ i priznao da informacija o novom virusu nije dovoljno brzo objavljena.\nPrema njegovim rečima, za to je delimično okrivio proceduru po kojoj lokalne samouprave moraju da traže odobrenje od Pekinga za objavljivanje takve informacije.\ncovid-19 korona virus Francuska Kina ministri Poljska SAD Slovenija Zvaničnici


Osobe sa invaliditetom ravnopravne u svim sferama društva\nNovi Sad, 21. novembar 2021.\nPomoćnica ministra za rad, zapošljavanje, boračka i socijalna pitanja u Sektoru za zaštitu osoba sa invaliditetom Biljana Barošević otvorila je juče seminar „Primena i planiranje sportsko rekreativnih aktivnosti sa učesnicima osobama sa invaliditetom“ u Novom Sadu.\nBarošević je tom prilikom istakla da je ovaj seminar veoma važan jer utiče na podizanje svesti i stvaranje mehanizama za bolju uključenost osoba sa invaliditetom u sport.\nČast mi je da smo u Novom Sadu, mom rodnom gradu, koji na čelu sa gradonačelnikom Milošem Vučevićem i njegovim timom, ulaže veliki napor u cilju unapređenja položaja osoba sa invaliditetom, i predstavlja svetao primer jednakog, pristupačnog i ravnopravnog društva, rekla je Barošević.\nOna je navela da Ministarstvo za rad, zapošljavanje, boračka i socijalna pitanja, na čelu sa ministarkom Darijom Kisić Tepavčević, pruža kontinuiranu podršku savezima i udruženjima koji okupljaju osobe sa invaliditetom.\nPrema rečima pomoćnice ministra, Ministarstvo u saradnji sa Nacionalnom organizacijom osoba sa invaliditetom Srbije, realizuje kampanju „SRBIJA BEZ BARIJERA” u okviru koje promoviše ostvarene rezultate koji za cilj imaju unapređenje položaja osoba sa invaliditetom, kao što su postavljanje rampi na objektima javne namene, rekonstrukcije i opremanja objekata za osobe sa invaliditetom, obeležavanje značajnih datuma invalidskog pokreta i slično.\nMinistarstvo za rad, zapošljavanje, boračka i socijalna pitanja će i u narednom periodu pružati podršku udruženjima osoba sa invaliditetom i na taj način zajednički raditi na stvaranju jednakih mogućnosti za sve građane Srbije, poručila je Barošević.\nBarošević je navela da je seminar organizovao Stonoteniski klub osoba sa invaliditetom „Tvrđava 021“ čiji rad karakteriše posvećenost i trud u realizaciji konkretnih aktivnosti namenjenih osobama sa invaliditetom, a osvojene medalje dokaz su da motivacija i istrajnosti predstavljaju preduslov za uspeh.


Velike gužve na kairskom aerodromu zbog evakuacija\nMeđunarodni aerodrom u Kairu danas je u haosu i konfuzije, mjesto gdje se slivaju hiljade stranaca koji pokušavaju da napuste zemlju koju potresaju višednevni nemiri, i gdje mnoge zemlje šalju čarter avione da evakuišu svoje građane.\nNeki su opisali aerodrom kao veliki izbjeglički logor na mermeru. Putnici već istanjenih nerava upadaju u svađe a neki čak i u tuče.\nDo podneva stiglo je obavještenje u kojima se upućuju grupe putnika iz Danske, Njemačke, Kine, Britanije i Kanade da su njihove vlade poslale avione da ih evakuišu, što je izazvalo navalu na izlaze aerodroma.\nJapan je objavio da će poslati čarter avione da evakuiše svoje građane, a procjenjuje se da je oko 500 Japanaca blokirano na aerodromu u Kairu.\nOčekuje se slijetanje čarter avion sa oko 150 Amerikanaca danas popodne na kiparskom aerodromu u Nikoziji. Portparol aerodroma u Nikoziji rekao je da let kasni zbog jakog saobraćaja na kairskom aerodromu.\nAmerički zvaničnici rekli su da će biti potrebno nekoliko letova narednih dana da se iz Kaira prebace svi Amerikanci, a SAD će možda poslati avione i u druge egipatske gradove kao što je Luksor.\nTurska je poslala četiri aviona i vratila 1.444 svojih građana u posljednja dva dana, Izrael i Rusija po dva a Češka jedan.\nTi avioni pomogli su da se malo raščišti gužva na aerodromu u Kairu, ali samo na kratko, pošto stranci i Egipćani koji žele da odu stalno pristižu.\nAvione su poslali i Saudijska Arabija, Libija, Liban, Indija, Grčka, Kanada, Irak i Azerbejdžan. Australija će iznajmiti specijalni avion za evakuaciju svojih građana do neke prijestonice u Evropi.